Πολιτικά συμπεράσματα από την εκλογική αναμέτρηση της 25ης Γενάρη\nΗ ευφορία που επικρατεί σε μεγάλα τμήματα της ελληνικής κοινωνίας για τα αποτελέσματα των εκλογών της 25ης Γενάρη, είναι δικαιολογημένη. Η πολιτική λεηλασίας των εισοδημάτων των εργαζομένων, η κατεδάφιση του βιοτικού επιπέδου τους επιπέδου, η άσκηση αφόρητης οικονομικής και ψυχολογικής πίεσης πάνω στα λαϊκά στρώματα, προκειμένου να τους «πειστούν» ότι ο εφιάλτης που ζουν τα τελευταία πέντε χρόνια, έχει τα στοιχεία της «λογικής» και της «αναγκαιότητας», γιατί «έτσι θα σωθεί ο τόπος από την καταστροφή» η μαζική πλύση εγκεφάλου, το όργιο παραπληροφόρησης και εξαπάτησης ενός ολόκληρου λαού από τα καθεστωτικά μέσα ενημέρωσης, όλα τα στοιχεία που συνωμότησαν για να καταστρέψουν την οντότητα του εργαζόμενου ανθρώπου, πήραν σάρκα και οστά στα πρόσωπα των πολιτικών διαχειριστών των μνημονιακών μέτρων.\nΤο δίδυμο Σαμαρά - Βενιζέλου συγκέντρωσε πάνω του το μίσος εκατομμυρίων ανθρώπων, οι οποίοι στα πρόσωπα τους, είδαν τις αιτίες της προσωπικής τους καταστροφής.\nΗ εκδίωξη τους από το πολιτικό προσκήνιο, εκλαμβάνεται από μεγάλα τμήματα των εργαζομένων, ως εκδίκηση για την ταπείνωση της ζωής τους και το διασυρμό που έχουν υποστεί τα «πέτρινα» χρόνια των μνημονίων, αλλά και ως δικαίωση των προσδοκιών για κάτι καλύτερο.\nΗ ψυχρή ανάλυση των αριθμών\nΜέσα στο κλίμα γενικού ενθουσιασμού που προκάλεσε η απομάκρυνση του μισητού δίδυμου Σαμαρά - Βενιζέλου, διέλαθε της προσοχής, ότι η εκλογική νίκη του ΣΥΡΙΖΑ έγινε δυνατή χάρη στον καλπονοθευτικό εκλογικό νόμο, με αποτέλεσμα, αντί να αποσπάσει 109 έδρες - σε περίπτωση που ίσχυε η απλή αναλογική - να διαθέτει σήμερα 149 έδρες. Ακριβώς όμως λόγω του καλπονοθευτικού εκλογικού νόμου, όπως παραδοσιακά συμβαίνει τα τελευταία 60 χρόνια, οι εκλογικοί συσχετισμοί δύναμης στην κοινωνία, έχουν αλλοιωθεί στο επίπεδο του κοινοβουλίου.\nΤο καθοριστικό όμως είναι οι συσχετισμοί δύναμης που διαμορφώνονται στην κοινωνία και αυτούς πρέπει να εξετάσουμε, αν θέλουμε να βγάλουμε τα αναγκαία πολιτικά συμπεράσματα.\nΣύμφωνα με τα επίσημα στοιχεία του υπουργείου Εσωτερικών στις 25 Γενάρη ψήφισαν συνολικά 6.330.786 άνδρες και γυναίκες.\nΑν τοποθετήσουμε το εκλογικό σώμα στην κλίμακα αριστερά - δεξιά ( όπου στην Αριστερά τοποθετούμε τον ΣΥΡΙΖΑ, το ΚΚΕ, την ΑΝΤΑΡΣΥΑ, και τη συνεργασία ΚΚΕ μ- λ, μ-λ ΚΚΕ και στη Δεξιά τη ΝΔ, τη Χ.Α, το Ποτάμι, τους ΑΝΕΛ, το ΠΑΣΟΚ, το κόμμα του ΓΑΠ, το ΛΑΟΣ, τη ΔΗΜΑΡ, και τα κόμματα Τελεία του Α. Γκλέτσου και την Ένωση Κεντρώων του Β. Λεβέντη), παρά το γεγονός ότι μια τέτοια εξέταση των πραγμάτων είναι σε μεγάλο βαθμό σχηματική και σε ιδιαίτερα σε περιόδους κρίσης ευμετάβλητη και ασταθής, η πρώτη διαπίστωση που μας προσγειώνει στην πραγματικότητα, είναι, ότι στις εκλογές της 25ης Γενάρη, η ευρύτερη Αριστερά συγκέντρωσε το 42,58% των ψήφων του εκλογικού σώματος και η ευρύτερη Δεξιά το 57,11%.\nΑπό τα στοιχεία αυτά προκύπτει το συμπέρασμα, ότι η πλειοψηφία του εκλογικού σώματος τοποθετείται στο ευρύτερο δεξιό μπλοκ, ενώ η ευρύτερη Αριστερά παραμένει μειοψηφική.\nΕνδιαφέρον έχει να παρακολουθήσουμε στην εκλογική συμπεριφορά στο λεκανοπέδιο της Αττικής, όπου συγκεντρώνεται πάνω από το 40% του εκλογικού σώματος, ενώ η ταξική θέση είναι ευδιάκριτη.\nΣύμφωνα με τα τελικά αποτελέσματα, στην Α' Αθήνας, τα ψηφοδέλτια της ευρύτερης Αριστεράς συγκέντρωσαν το 40,61% του εκλογικού σώματος και τα ψηφοδέλτια της ευρύτερης Δεξιάς το 58,98%. Είναι σαφές και εδώ το προβάδισμα του δεξιού μπλοκ.\nΣτη Β' Αθήνας, η ευρύτερη Αριστερά συγκέντρωσε το 45,03% των ψήφων και η ευρύτερη Δεξιά το 54,49%. Αλλά επειδή στη Β ΄Αθήνας υπάρχει και το Περιστέρι και η Κηφισιά, αξίζει να παρακολουθήσουμε την εκλογική συμπεριφορά των πολιτών στους δύο αυτούς δήμους του λεκανοπέδιου, όπου στον μεν πρώτο κυριαρχεί το εργατικό στοιχείο και στο δεύτερο το αστικό και το μεγαλοαστικό.\nΣτο μεν Περιστέρι το μπλοκ της ευρύτερης Αριστεράς συγκέντρωσε το 53,5% των ψήφων (σημειώθηκε δηλαδή απόλυτη πλειοψηφία) και της ευρύτερης Δεξιάς το 45,98%.\nΗ μετατόπιση προς τα βόρια προάστια, μαζί με την αλλαγή της κοινωνικής - ταξικής διαστρωμάτωσης, αλλάξει και την εκλογική συμπεριφορά. Στο μεν Μαρούσι η ευρύτερη Αριστερά συγκέντρωσε το 38,99% των ψήφων και η ευρύτερη Δεξιά το 60,53%. Στη Κηφισιά τέλος, όπου κυριαρχεί το αστικό και μεγαλοαστικό στοιχείο, η ευρύτερη Αριστερά συγκέντρωσε το 28,57% του εκλογικού σώματος και η ευρύτερη Δεξιά το 71,10%.\nΣτον Πειραιά, η εικόνα δεν διαφοροποιείται σημαντικά σε σχέση με αυτή της Αθήνας.\nΣτην Α' Πειραιά η ευρύτερη Αριστερά συγκέντρωσε το 40,47% των ψήφων και η ευρύτερη Δεξιά το 59,18%\nΣτη Β΄ Πειραιά το μπλοκ της ευρύτερης Αριστεράς είναι οριακά πλειοψηφικό καθώς συγκέντρωσε το 51,10% του εκλογικού σώματος και της ευρύτερης Δεξιάς το 47,43%.\nΜετά από πέντε χρόνια, καταστροφικών πολιτικών, που ενσωματώθηκαν στα μνημόνια, με ολέθριες συνέπειες στη ζωή των καθημερινών ανθρώπων, η εκλογική συμπεριφορά των πολιτών της χώρας, συνεχίζει να κινείται σε συντηρητική κατεύθυνση. Από την άλλη βέβαια, αν αναλογιστούμε ότι τα τελευταία 35 χρόνια, ο δικομματισμός του ΠΑΣΟΚ και της ΝΔ συγκέντρωνε ποσοστά άνω του 80% των ψήφων, μπορεί να δει κάποιος και μια σχετική πρόοδο. Αλλά και για τα ποσοστά της ευρύτερης Αριστεράς, υπάρχουν αρκετά ερωτηματικά, ειδικά γι' αυτά που συγκέντρωσε ο ΣΥΡΙΖΑ. Σύμφωνα με τις αναλύσεις των δημοσκόπων, το κόμμα αυτό επιλέχθηκε από ανθρώπους που στις τελευταίες ευρωεκλογές είχαν ψηφίσει ΝΔ, ΠΑΣΟΚ, Χ.Α, Ποτάμι, ΚΚΕ κλπ. Οι άνθρωποι αυτοί δεν είναι ιδεολογικά και πολιτικά πεισμένοι από το ΣΥΡΙΖΑ. Απλώς τον ψήφισαν με μια αόριστη προσδοκία ότι χειρότερα δεν μπορούμε να πάμε. Και σε αυτές τις εκλογές το σκηνικό θυμίζει κινούμενη άμμο. Τα παλιά φράγματα του δικομματισμού έχουν σπάσει, αλλά το εκλογικό σώμα μέσα σε συνθήκες απελπισίας και απόγνωσης και υπό το καθεστώς του καλλιεργούμενου φόβου, παραχωρεί την ψήφο του πότε στον ένα και πότε στον άλλο σωτήρα, χωρίς να πολυπιστεύει ότι θα εφαρμοστούν πολιτικές που θα οδηγήσουν στη βελτίωση της κατάστασης.\nΑσφαλώς και στα πρόσφατα εκλογικά αποτελέσματα, βάρυνε το γεγονός, ότι την περίοδο Ιούνη 2012 - Γενάρη 2015, σημειώθηκε μια άτακτη υποχώρηση του λαϊκού κινήματος, σε αντίθεση με την περίοδο 2010 - 2012 όπου το κίνημα αυτό, με έντονα στοιχεία αυθορμητισμού, έκανε υπεραισθητή την παρουσία του, βάζοντας την σφραγίδα του στις εξελίξεις, ενώ συνέβαλε καθοριστικά στη διάλυση του παλιού δικομματισμού. Δυστυχώς η κρίση του κομμουνιστικού κινήματος, η οποία υπόβοσκε από τις αρχές της δεκαετίας του 2000, αλλά εκδηλώθηκε με εκρηκτική μορφή στις εκλογές του Μάη του 2012 - με την έννοια ότι στην εκλογική αυτή αναμέτρηση χρεοκόπησε η στρατηγική της κατάκτησης του σοσιαλισμού χωρίς μεταβατική περίοδο και προσδιορισμό ενδιάμεσων στόχων πάλης - ήταν η βασική αιτία που το κίνημα αυτό οδηγήθηκε στην ήττα. Οι κομμουνιστές ήταν η μόνη πολιτική δύναμη, που θα μπορούσε να επιδράσει θετικά στο αυθόρμητο αυτό κίνημα, να πολιτικοποιήσει τη δράση του ώστε να στρέψει τη δυναμική του σε στόχους που θα αμφισβητούσαν το καθεστώς της ιμπεριαλιστικής εξάρτησης και θα άνοιγαν το δρόμο σε ριζοσπαστικές αλλαγές αντιμονοπωλιακού, αντιιμπεριαλιστικού χαρακτήρα με σαφή κατεύθυνση το σοσιαλισμό.\nΔυστυχώς τα πράγματα δεν εξελίχθηκαν έτσι.\nΣτις τελευταίες εκλογές, το νεοναζιστικό κόμμα της Χ.Α, παρά τις δικαστικές και αστυνομικές παρεμβάσεις για την εγκληματική της δραστηριότητα, σημείωσε αξιοθαύμαστη σταθερότητα και διατήρησε την 3η θέση και στη νέα βουλή. Η δυσμενής αυτή εξέλιξη επιβεβαιώνει την άποψη, ότι η δράση της ναζιστικής αυτής οργάνωσης, δεν μπορεί να αντιμετωπιστεί μόνο με δικαστικά και αστυνομικά μέτρα. Αποφασιστικός παράγοντας για τη μείωση έως και εξάλειψη της επιρροής της, είναι η ανάπτυξη του λαϊκού κινήματος πάνω σε στόχους πάλης που θα δίνουν προοπτική στους αγώνες, θα αμφισβητούν όχι απλώς τις πολιτικές των μνημονίων, αλλά και τη θέση εξάρτησης της χώρας στο ιμπεριαλιστικό σύστημα και θα ανοίξουν το δρόμο για βαθιές ριζοσπαστικές αλλαγές. Ένα τέτοιο κίνημα προοπτικής και ελπίδας χρειάζεται σήμερα για να κόψει τα πλοκάμια που έχουν απλώσει οι νεοναζί πάνω στα φτωχότερα τμήματα της εργατικής τάξης και σε μικρομεσαία στρώματα που απειλούνται με περιθωριοποίηση και εξαφάνιση.\nΑρνητική εξέλιξη αποτελεί και η εμφάνιση στη βουλή του κόμματος «Ποτάμι», με ένα ποσοστό της τάξης του 6%. Πρόκειται για καθαρά νεοφιλελεύθερο κόμμα, το οποίο εκφράζει τα συμφέροντα των πιο επιθετικών κύκλων του κεφαλαίου και του δυτικού ιμπεριαλισμού. Νεοφιλελεύθερα μορφώματα υπήρξαν και στο παρελθόν, αλλά ποτέ δεν μπόρεσαν να αποκτήσουν μαζική βάση. Η εκδήλωση της κρίσης, σε συνδυασμό με την υποχώρηση του λαϊκού κινήματος, είναι κατά την άποψη μας οι δύο βασικοί παράγοντες που επέτρεψαν στο νεοφιλελεύθερο αυτό μόρφωμα να αποκτήσει λαϊκό έρεισμα.\nΠρόκειται για εξέλιξη καθαρά αντιδραστική που πρέπει να αντιμετωπιστεί ιδεολογικά και πολιτικά, ώστε να αποκαλυφτούν οι βαθιά αντιλαϊκές του θέσεις.\nΚαι ερχόμαστε τώρα στη «κυβερνώσα Αριστερά», την κυβέρνηση ΣΥΡΙΖΑ, η οποία σχηματίστηκε την προηγούμενη Τρίτη 27/1.\nΑς δούμε πρώτα τα αντικειμενικά δεδομένα, τις υλικές συνθήκες τις οποίες καλείται να διαχειριστεί.\nΗ Ελλάδα είναι μια ώριμη καπιταλιστική χώρα, καθώς μετράει πίσω της περισσότερους από δύο αιώνες καπιταλιστικών παραγωγικών σχέσεων, αν και ο καπιταλισμός στη χώρα μας για ιστορικούς λόγους εμφανίστηκε πρώτα στη ναυτιλία (εφοπλιστικό κεφάλαιο), την πίστη και το εμπόριο, για να ακολουθήσει στη συνέχεια με καθυστέρηση η εμφάνιση του παραγωγικού κεφαλαίου.\nΗ Ελλάδα είναι μια εξαρτημένη καπιταλιστική χώρα στο διεθνές ιμπεριαλιστικό σύστημα, με την ιδιομορφία, ο ελληνικός καπιταλισμός να είναι σήμερα υπηρέτης δύο αφεντικών. Πολιτικά και στρατιωτικά η χώρα παραμένει εξαρτημένη στο άρμα του αμερικάνικου ιμπεριαλισμού και οικονομικά εξαρτάται από τον γερμανικό ιμπεριαλισμό. Αυτές οι δύο μεγάλες ιμπεριαλιστικές δυνάμεις καθορίζουν εν τέλει με τις αποφάσεις τους την πορεία της χώρας. Η ελληνική αστική τάξη, βρίσκεται σε σχέση εξάρτησης με τους δύο αυτούς ιμπεριαλιστικούς πόλους, και είναι ο φορέας διάχυσης του πολυπλόκαμου μηχανισμού της εξάρτησης στην ελληνική κοινωνία. Σε σχέση εξάρτησης με το διεθνή ιμπεριαλισμό, βρίσκεται και το πολιτικό σύστημα, ο καθεστωτικός Τύπος, θεσμοί όπως η εκκλησία κλπ.\nΗ ελληνική οικονομία και κοινωνία τα τελευταία πέντε χρόνια δοκιμάζονται από μια πρωτοφανούς έκτασης και έντασης οικονομική κρίση και από την εφαρμογή βίαιων πολιτικών (μνημόνια) που υπαγορεύουν οι δανειστές της χώρας, δηλαδή τα ιμπεριαλιστικά κέντρα με τα οποία βρίσκεται σε σχέση εξάρτησης ο ελληνικός καπιταλισμός.\nΑυτά είναι τα αντικειμενικά δεδομένα, οι υλικές συνθήκες τις οποίες πρέπει να διαχειριστεί η κυβέρνηση του ΣΥΡΙΖΑ.\nΗ τελευταία, έχει διακηρύξει πολλά χρόνια τώρα «το σεβασμό στις διεθνείς συμμαχίες της χώρας», εγγυάται επομένως την παραμονή της Ελλάδας τόσο στη ζώνη του ευρώ, όσο και γενικότερα στην ΕΕ.\nΆξονας της οικονομικής και κοινωνικής πολιτικής του κόμματος αυτού, αποτελεί το πρόγραμμα της Θεσσαλονίκης, το οποίο παρουσίασε ο νυν πρωθυπουργός Α. Τσίπρας από το βήμα της ΔΕΘ. Με αυτό υπόσχονται τερματισμό της λιτότητας - αλλά και εφαρμογή ισοσκελισμένων προϋπολογισμών -, αντιμετώπιση της «ανθρωπιστικής κρίσης» με μέτρα ανακούφισης των πιο εξαθλιωμένων στρωμάτων της ελληνικής κοινωνίας, επαναφορά των συλλογικών συμβάσεων εργασίας και του κατώτατου μισθού στα 751 ευρώ, καθιέρωση νέας φορολογικής κλίμακας με αφορολόγητο τα 12.000 ευρώ, κατάργηση του ΕΝΦΙΑ και καθιέρωση φόρου μεγάλης ακίνητης περιουσίας. Στο επίδικο θέμα του κρατικού χρέους, υποστηρίζουν τη θέση της διαγραφής του μεγαλύτερου μέρους (του χρέους), μετά από διαπραγμάτευση με «τους εταίρους της ΕΕ», και διεκδικούν να υπάρξει ρήτρα ανάπτυξης, να πληρώνεται δηλαδή το υπόλοιπο του χρέους ( αυτό που δεν θα κουρευτεί) την περίοδο κατά την οποία η ελληνική οικονομία θα περάσει σε θετικούς ρυθμούς ανάπτυξης.\nΗ κριτική που ασκείται στο πρόγραμμα αυτό, ειδικά από τα φιλοϊμπεριαλιστικά κόμματα, είναι, ότι αυτό έρχεται σε αντίθεση με το υπάρχον οικονομικό πρόγραμμα ( τα μνημόνια), κάτι που θα φέρει τη χώρα σε σύγκρουση με τους δανειστές. Στην περίπτωση αυτή (οι δανειστές) θα σταματήσουν τη χρηματοδότηση της χώρας, οδηγώντας την έτσι στη χρεοκοπία. Επισείουν επίσης την απειλή, ότι τυχόν εφαρμογή του προγράμματος του ΣΥΡΙΖΑ, θα οδηγήσει τη χώρα εκτός ευρώ.\nΕίναι προφανές ότι το οικονομικό και κοινωνικό πρόγραμμα του ΣΥΡΙΖΑ, δεν διεκδικεί επαναστατικές δάφνες. Δεν διεκδικεί ρήξεις και ανατροπές με το καθεστώς της εξάρτησης σε μια πορεία κατάκτησης της εθνικής ανεξαρτησίας της χώρας.\nΕίναι πολύ πιο μετριοπαθές, καθώς περιέχει ορισμένα δειλά κεϊνσιανά μέτρα, ενώ από την άλλη δεν αμφισβητεί τις πολιτικές «απελευθέρωσης» των αγορών, ούτε και προβλέπει τη λήψη αντιμονοπωλιακών μέτρων. Η ηγετική ομάδα του ΣΥΡΙΖΑ πιστεύει στη ταξική συνεργασία και όχι στην ταξική πάλη.\nΓια να είμαστε σε θέση να κατανοήσουμε τις στρατηγικές επιλογές του κόμματος αυτού, πρέπει να απαντηθεί το ερώτημα: με κοινωνικούς, ταξικούς όρους τι κόμμα είναι ο ΣΥΡΙΖΑ;\nΟ ΣΥΡΙΖΑ του 3 - 4% είχε χαρτογραφηθεί πολιτικά και κοινωνικά. Είχαμε να κάνουμε με ένα κόμμα που εξέφραζε τα συμφέροντα των μορφωμένων και οικονομικά ανερχόμενων μεσοαστικών στρωμάτων της ελληνικής κοινωνίας, ενώ είχε ελάχιστη παρέμβαση και επιρροή στην εργατική τάξη (ειδικά στους εργαζόμενους του ιδιωτικού τομέα) και τα μικροαστικά στρώματα, το επίπεδο της ζωής των οποίων προσεγγίζει με αυτό της εργατικής τάξης.\nΕίναι χαρακτηριστική η μεγάλη επιρροή που είχε το κόμμα αυτό σε συνδικαλιστικούς φορείς, όπως οι μηχανικοί και οι δικηγόροι, στο δημόσιο τομέα (καθηγητές, δάσκαλοι κλπ).\nΑυτός ήταν ο ΣΥΡΙΖΑ του 3 - 4%. Ο ΣΥΡΙΖΑ του 36% τι κόμμα είναι, σαν εκφραστής οικονομικών και κοινωνικών συμφερόντων; Το ερώτημα αυτό πρέπει να μελετηθεί και να απαντηθεί άμεσα, γιατί είναι αναγκαίο προκειμένου να χαραχτεί μια επαναστατική γραμμή πάλης.\nΑν μείνουμε στην πρώτη ανάλυση - έκφραση των ταξικών συμφερόντων των ανερχόμενων μεσοαστικών στρωμάτων - μπορούμε να κατανοήσουμε ορισμένες από τις πλευρές του σημερινού του οικονομικού προγράμματος. Τα κοινωνικά αυτά στρώματα, είναι επιφυλακτικά έως και εχθρικά απέναντι στην εργατική τάξη. Ο τρόπος ζωής τους, τα κάνει συντηρητικά, αποφεύγουν και απεχθάνονται τις κοινωνικές συγκρούσεις, φοβούνται την ταξική πάλη, γι΄ αυτό και αναζητούν την μεγαλύτερη δυνατή ασφάλεια. Γι΄ αυτό και επιδιώκουν μια συμμαχία με την αστική τάξη, αλλά και τους ευρωπαϊκούς εκείνους θεσμούς (Ευρωπαϊκή Ένωση) που λειτουργούν ως κυματοθραύστης του εργατικού κινήματος, όλων εκείνων που απειλούν τη σταθερότητα του καπιταλιστικού εκμεταλλευτικού συστήματος.\nΑπό την άλλη τμήματα των μεσοστρωμάτων αυτών και των δημοσίων υπαλλήλων έχουν χτυπηθεί από την οικονομική κρίση και τις πολιτικές του μνημονίου, με πιο χαρακτηριστικές περιπτώσεις τους μηχανικούς (λόγω της κατάρρευσης της οικοδομής) και των μεγάλων περικοπών των μισθών στο δημόσιο τομέα.\nΑπό τη μία τα στρώματα αυτά, αντιδρούν σε μια οικονομική πολιτική που υπονομεύει τη θέση τους, ενώ από την άλλη δεν θέλουν σε καμία περίπτωση να απαγκιστρωθούν από θεσμούς - θεματοφύλακες του εκμεταλλευτικού συστήματος. Γι' αυτό και δεν θέτουν ούτε σαν υπόθεση εργασίας το ζήτημα της εξόδου της Ελλάδας από την ΕΕ. Στην πιο αριστερή εκδοχή τους, ζητάνε την αποχώρηση της Ελλάδας από την ευρωζώνη και την καθιέρωση εθνικού νομίσματος (Αριστερό Ρεύμα).\nΗ ανάλυση αυτή μας βοηθάει να κατανοήσουμε μέρος των αντιφάσεων του ΣΥΡΙΖΑ (και παραμονή στην ευρωζώνη και τερματισμός της λιτότητας), αλλά καθίσταται παρωχημένη μπροστά στις νέες εξελίξεις. Ήδη η ηγεσία του, στην προοπτική της κατάκτησης της κυβερνητικής εξουσίας, επεδίωξε και πέτυχε να έχει επαφές με τον αμερικάνικο παράγοντα, αλλά και τους Γερμανούς ηγέτες ( τα δύο αφεντικά της χώρας), αν και οι τελευταίοι εμμένουν στη θέση της εφαρμογής του οικονομικού προγράμματος λιτότητας χωρίς αστερίσκους και αποσιωπητικά.\nΕξελίσσεται ο ΣΥΡΙΖΑ σε κόμμα της αστικής τάξης; Το ερώτημα θέλει μελέτη και αναζήτηση και όχι ευκαιριακές απαντήσεις. Από την άλλη, είναι γνωστό από τη διεθνή ιστορία, ότι, όταν ένας πολιτικός φορέας καλείται να διαχειριστεί επί μακρό τις υποθέσεις της αστικής τάξης ( αυτός είναι ο ρόλος μιας κυβέρνησης με αστικό ορίζοντα), αργά ή γρήγορα θα προσαρμοστεί και θα ενσωματωθεί στο αστικό αυτό πλαίσιο. Αυτή άλλωστε η εμπειρία προκύπτει και από τη σταδιακή προσαρμογή του ΠΑΣΟΚ, από μικροαστικό κόμμα σε κόμμα της αστικής τάξης.\nΤο πρόβλημα γίνεται περισσότερο σύνθετο, από τη στιγμή που ο σημερινός ΣΥΡΙΖΑ έχει αποσπάσει την ψήφο του μεγαλύτερου μέρους της εργατικής τάξης. Μια ματιά αν ρίξει κανείς στα εκλογικά αποτελέσματα της δυτικής Αθήνας και της Β' Πειραιά, όπου συγκεντρώνονται μεγάλα τμήματα της εργατικής τάξης της χώρας, θα το διαπιστώσει πολύ εύκολα.\nΤι καθήκοντα μπαίνουν στο επαναστατικό κίνημα μπροστά στη νέα αυτή κατάσταση;\nΤο πρώτο που πρέπει να γίνει, είναι η υποβολή ενός προγράμματος εξόδου από την κρίση, που θα εκφράζει τα συμφέροντα της εργατικής τάξης και των συμμάχων της. Ένα πρόγραμμα που θα έχει στον πυρήνα του, την ρήξη με το μονοπωλιακό κεφάλαιο και τους μηχανισμούς της πολύπλευρης εξάρτησης. Γιατί είναι προφανές, ότι το πρόγραμμα του ΣΥΡΙΖΑ σε καμία περίπτωση δεν εκφράζει τα άμεσα και μακροπρόθεσμα συμφέροντα της εργατικής τάξης και των φτωχών λαϊκών στρωμάτων.\nΤην προοπτική αυτή δυσκολεύουν οι σημερινές πολιτικές θέσεις της ηγεσίας του ΚΚΕ, που έχουν οδηγήσει στην εγκατάλειψη της αναγκαιότητας συγκρότησης του κοινωνικοπολιτικού μετώπου πάλης στην προοπτική αμφισβήτησης της εξουσίας του μονοπωλιακού κεφαλαίου και του καθεστώτος της ιμπεριαλιστικής εξάρτησης.\nΚατά δεύτερο με τους ανθρώπους αυτούς, που συγκυριακά ή όχι έχουν εναποθέσει τις ελπίδες τους στον ΣΥΡΙΖΑ, λόγω ακριβώς της πολιτικής και ιδεολογικής κρίσης που ταλανίζει το κομμουνιστικό κίνημα, πρέπει να έχουμε ζωντανό διάλογο. Γιατί μπορεί υπό προϋποθέσεις να λειτουργήσουν για ένα ορισμένο, σύντομο χρονικό διάστημα, σαν αριστερός μοχλός πίεσης προς την ηγεσία του ΣΥΡΙΖΑ, σε μια πιθανή προοπτική νέων συμβιβασμών που αυτή θα θελήσει να κάνει προς την αστική τάξη και το διεθνή παράγοντα. Τελικός στόχος βέβαια δεν είναι οι εργαζόμενοι αυτοί να λειτουργούν εσαεί ως αριστερός μοχλός πίεσης, γιατί από ένα σημείο και μετά η στάση αυτή μπορεί να λειτουργήσει και ως άλλοθι στην περαιτέρω πορεία ενσωμάτωσης της χώρας στον ευρωπαϊκό ιμπεριαλισμό.\nΟ τελικός στόχος θα πρέπει να είναι η χειραφέτηση της εργατικής τάξης, απέναντι στην αστική τάξη και μικροαστικά κόμματα, σε μια πορεία επαναστατικής ρήξης με το σύστημα καπιταλιστικής εκμετάλλευσης και το καθεστώς της ιμπεριαλιστικής εξάρτησης, με έπαθλο την κατάκτηση της εθνικής ανεξαρτησίας της χώρας και την κοινωνική απελευθέρωση της εργατικής τάξης και των άλλων καταπιεζόμενων στρωμάτων της αστικής κοινωνίας.


Ελευθερία του Τύπου - Contents tagged with ΑΓΟΡΑ ΟΜΟΛΟΓΩΝ - Tags\nΆρθρα με Tag ΑΓΟΡΑ ΟΜΟΛΟΓΩΝ\n14:29 | Αγορές Μικρές διακυμάνσεις σε ομόλογα και spreads\nΜετά τη χθεσινή επιτυχημένη επιστροφή της χώρας στις αγορές\nΜικρές διακυμάνσεις εμφανίζουν οι αποδόσεις των ελληνικών κρατικών ομολόγων, μετά τη χθεσινή επιτυχημένη επιστροφή της χώρας στις αγορές. Συγκεκριμένα, αυτή την ώρα, η απόδοση του 10ετούς ομολόγου αυξάνεται κατά 0,06 μονάδες βάσης στο 5,300%, ενώ η απόδοση του 2ετούς ομολόγου μειώνεται κατά 8,5...\n17:31 | Κόσμος Το γερμανικό υπουργείο Οικονομικών χαιρετίζει την διάθεση κρατικών ομολόγων της Ελλάδας\nΗ Αθήνα χρειάζεται τώρα να ανακτήσει την εμπιστοσύνη των επενδυτών,\nΕκπρόσωπος του υπουργείου Οικονομικών της Γερμανίας χαιρέτισε πριν από λίγο τη διάθεση κρατικών ομολόγων της Ελλάδας. Η ίδια εκπρόσωπος τόνισε ότι η Αθήνα χρειάζεται τώρα να ανακτήσει την εμπιστοσύνη των επενδυτών, να προωθήσει πιο σθεναρά μεταρρυθμίσεις και να ολοκληρώσει έγκαιρα την τρίτη...\n15:14 | Οικονομία ΕΚΤ προτιμά να μην ανακοινώσει ημερομηνία λήξης του QE\nOι όποιες αλλαγές θα συνεχίσουν να εξαρτώνται από τα οικονομικά στοιχεία\nΗ Ευρωπαϊκή Κεντρική Τράπεζα (ΕΚΤ) προτιμά να μην ανακοινώσει μία ημερομηνία λήξης για το πρόγραμμά της αγοράς ομολόγων (QE), ώστε να διατηρήσει την ευελιξία της σε περίπτωση που οι προοπτικές χαλάσουν, δήλωσαν στο Reuters τρεις πηγές με γνώση της συζήτησης. Με το να μην ανακοινώσει πότε οι...\n11:45 | Οικονομία Χάθηκαν $1,7 τρισ. από την αγορά ομολόγων τον Νοέμβριο\nΣύμφωνα με τα στοιχεία του Bloomberg\nΗ επί τριάντα χρόνια άνοδος της αγοράς ομολόγων φαίνεται πως τελειώνει με... πάταγο. Ο δείκτης Bloomberg Barclays Global Aggregate Total Return «έγραψε» απώλειες 4% τον Νοέμβριο, καταγράφοντας την μεγαλύτερη πτώση από τη δημιουργία του δείκτη το 1990. Η αύξηση της δυναμικής της αμερικανικής...\n13:46 | Οικονομία Ντράγκι: Η ΕΚΤ μπορεί να προσαρμόσει το πρόγραμμα αγορών ομολόγων\nΟ πρόεδρος της ΕΚΤ εμφανίστηκε αισιόδοξος για τις προοπτικές της ανάκαμψης\nO επικεφαλής της ΕΚΤ επανέλαβε το μήνυμα του ότι η κεντρική τράπεζα μπορεί να αποφασίσει στην επόμενη συνεδρίαση νομισματικής πολιτικής στις 8 Δεκεμβρίου να αλλάξει το μέγεθος ή τη χρονική διάρκεια στο πρόγραμμα ποσοτικής χαλάρωσης που εφαρμόζει, εάν θεωρήσει ότι αυτό χρειάζεται για να τονώσει την...\n10:52 | Αγορές Οριακές διακυμάνσεις στις ευρωαγορές\nΟι επενδυτές παίρνουν «ανάσα» μετά την εξομάλυνση στην αγορά ομολόγων\nΟριακές διακυμάνσεις εμφανίζουν στην εκκίνηση της σημερινής συνεδρίασης τα κυριότερα χρηματιστήρια στην Ευρώπη, με τους επενδυτές να παίρνουν «ανάσα» μετά την εξομάλυνση στην αγορά ομολόγων και τη σταθεροποίηση της αγοράς συναλλάγματος. Συγκεκριμένα, o πανευρωπαϊκός δείκτης Stoxx 600 υποχωρεί...\n13:41 | Οικονομία Γερμανοί «Σοφοί»: Ζητούν τo πρόωρο τέλος του QE\nOι Γερμανοί οικονομολόγοι αξιώνουν την επιβράδυνση του ρυθμού αγοράς ομολόγων\nΤην πρόωρη ολοκλήρωση του προγράμματος αγοράς κρατικών ομολόγων ζητεί από την Ευρωπαϊκή Κεντρική Τράπεζα (EKT) η Επιτροπή των Γερμανών Σοφών. Δεδομένης της οικονομικής ανάκαμψης της Ευρωζώνης, οι Γερμανοί οικονομολόγοι αξιώνουν την επιβράδυνση του ρυθμού αγοράς ομολόγων και την πρόωρη ολοκλήρωση...\n08:14 | Χρηματιστήριο Σήμα για bull market η πτώση του 10ετούς\nΕν αναμονή των αξιολογήσεων από Moody’s, S&P και Fitch\nH αποκλιμάκωση του Ελληνικού 10ετούς ομολόγου στα επίπεδα του 7,2% θα αποτελέσει το εφαλτήριο για να πυροδοτηθούν νέες ισχυρές εντολές αγορών στο Χρηματιστήριο, επαναφέροντας τον γενικό δείκτη σε επίπεδα που έχει να δει τουλάχιστον εδώ και δύο χρόνια. Την άποψη αυτή εκφράζουν Έλληνες...


Χρυσό Μετάλλιο από το Πανεπιστήμιο της Γρανάδα σε δύο Καθηγητές του Δ.Π.Θ. - e-evros.gr\nTo Δημοκρίτειο Πανεπιστήμιο Θράκης έχει τους δικούς του πρωταγωνιστές για ακόμη μια φορά και αυτή τη φορά στο βάθρο, ανεβαίνουν δυο εξαίρετοι καθηγητές του ΔΠΘ, που πρόσφεραν μεγάλο έργο στις νεοελληνικές σπουδές του Πανεπιστημίου Γρανάδα. Από την Γρανάδα της Ισπανίας θα γίνει η απονομή του Χρυσού Μεταλλίου τιμής μέσω τηλεδιάσκεψης.\nΗ ακαδημαϊκή αυτή τιμή, πέρα από την επιβράβευση του επιστημονικού έργου των τιμωμένων, αποτελεί και αναγνώριση του ερευνητικού και διδακτικού έργου που επιτελείται στη Σχολή Κλασικών και Ανθρωπιστικών Σπουδών του Δ.Π.Θ.\nΠατήστε στον σύνδεσμο που ακολουθεί για να συμμετέχετε και εσείς.


Έγκλημα στην Πάτρα: Πασίγνωστη η γυναίκα που δολοφονήθηκε στο σπίτι της! - Έγκλημα - Athens magazine\nΈγκλημα στην Πάτρα: Πασίγνωστη η γυναίκα που δολοφονήθηκε στο σπίτι της!\nΈμειναν με το στόμα ανοικτό μόλις είδαν οι Αρχές ποια ήταν!\n17 Ιουλίου 2018 11:23\nΗ δολοφονία συγκλονίζει την Πάτρα. Οι τελευταίες στιγμές της άτυχης γυναίκας, το στοιχείο που θεωρείται κλειδί και οι διαπιστώσεις από την ιατροδικαστική εξέταση...


Το Project | MyPizza Project\nΕπαγγελματικο ψησιμο πιτσας σε οικιακο φουρνο\nΜια ειδική μαντεμένια πλάκα 4 κιλών\nΣυσσωρεύει απίστευτα επίπεδα θερμότητας\nΨήνει εκπληκτικά την πίτσα σε 4 έως 6 λεπτά\nΠροσομοιάζει το ψήσιμο σε ξυλόφουρνο\nThis men's hat has low-key Trefoil style with an embroidered logo on the front.\nΤην άνοιξη του 2013 ξεκινήσαμε μια εκτεταμένη έρευνα με σκοπό να φτιάξουμε την τελειότερη πίτσα σε οικιακό φούρνο.\nΤο MyPizza Project είναι το αποτέλεσμα αυτής της έρευνας.\nΤο να φτιάξεις πίτσα στο σπίτι ήταν ανέκαθεν μια πρόκληση. Για την ακρίβεια, η πρόκληση δεν ήταν να τη φτιάξεις, αλλά να τη φτιάξεις και να βγει και ωραία! Στο παρελθόν ομολογώ ότι δεν είχα ασχοληθεί ιδιαίτερα με την παρασκευή πίτσας στο σπίτι, άλλα την άνοιξη του 2013 όλα άλλαξαν όταν κάποιοι φίλοι θέλησαν να εκμεταλλευτούν την ιδιότητα μου ως chef, ζητώντας μου να τους φτιάξω την καλύτερη δυνατή σπιτική πίτσα, ελπίζοντας σε ένα αποτέλεσμα εφάμιλλο της θεϊκής πίτσας που φτιάχνουν οι ναπολιτάνικες πιτσαρίες.\nΧωρίς να το ξέρω, έτσι έγινε η αρχή αυτού που τώρα λέγεται MyPizza Project!\nΟ πήχης είχε μπει πολύ ψηλά, οπότε ξεκίνησα ζητώντας συνταγές από έναν φίλο, Ιταλό chef που γνώριζα από τότε που δούλευα στην Ελβετία. Ένα σημείο που μου τόνισε ιδιαιτέρως ήταν η σημασία που παίζει το σωστό αλεύρι. Μου επισήμανε ότι κάθε αλεύρι έχει τον δικό του χαρακτήρα, επομένως θα έπρεπε να πειραματιστώ αρκετά με τα ελληνικά αλεύρια για να καταλήξω στη σωστή αναλογία αλευριού και νερού. Έτσι, δοκίμασα σιγά-σιγά όλους τους τύπους αλευριών από τις επώνυμες ελληνικές αλευροβιομηχανίες, ενώ παράλληλα, άρχισα να πειραματίζομαι με αρκετές τεχνικές ανοίγματός ζύμης. Το αποτέλεσμα ήταν συμπαθητικό, άλλα απείχε πάντοτε μακράν από την πολυαγαπημένη μου ναπολιτάνική pizza. Δεν χρειάστηκαν πολλές δοκιμές για να διαπιστώσω ότι η ζύμη, η ωρίμανσή της, τα υλικά και η τεχνική ανοίγματος παίζουν σημαντικό ρόλο μεν, άλλα ο καταλύτης είναι το ψήσιμο!\nΜια μέτρια ζύμη με καλό ψήσιμο έχει καλύτερο αποτέλεσμα από μια καλή ζύμη με μέτριο ψήσιμο\nΤο "επαγγελματικό" ψήσιμο\nΗ καλή ιταλική πιτσαρία επιτυγχάνει το τέλειο ψήσιμο χρησιμοποιώντας ξυλόφουρνο, ο οποίος εξασφαλίζει το εξής αποτέλεσμα: ζωντανά και ζουμερά υλικά σε τραγανή και καψαλισμένη βάση. Κοιτάζοντας την κάτω πλευρά ενός κομματιού φαίνεται ξεκάθαρα ξεροψημένο, σε κάποια σημεία αρπαγμένο και δαγκώνοντάς το διαπιστώνουμε ότι η ζύμη έχει σχηματίσει μεν μια τραγανή κρούστα από κάτω, αλλά από πάνω παραμένει τρυφερή. Το λεγόμενο cornicione (το γύρω-γύρω της ζύμης) δε, είναι ξεροψημένο εξωτερικά αλλά ταυτόχρονα γεμάτο με πολλές μικρές φουσκάλες που δίνουν ένα ιδιαίτερα αφράτο αποτέλεσμα.\nΤι συμβαίνει όταν ψήνεται μια pizza;\nΟ ξυλόφουρνος ψήνει μία πίτσα σε θερμοκρασία που ξεπερνά τους 400°C για 90 μόλις δευτερόλεπτα. Λόγω του μεγάλου θερμικού σοκ που υπόκειται η ζύμη μόλις μπει στο φούρνο, κλείνουν οι πόροι και δημιουργείται μια κρούστα στο εξωτερικό της. Στο εσωτερικό της, οι φυσαλίδες αέρα που έχουν δημιουργηθεί κατά το "φούσκωμα" της ζύμης διογκώνονται και ο αέρας προσπαθεί να διαφύγει. Οι φυσαλίδες σε συνδυασμό με την ελαστικότητα της ζύμης και το απότομο θερμικό σοκ, κάνουν το cornicione πιο αφρατο και τρυφερό, γεμάτο "τρύπες". Επιτυγχάνονται δηλαδή οι συνθήκες για την βέλτιστη αλληλεπίδραση φουσκάλας και κρούστας.\nΕπιπλέον, μόλις η πίτσα ακουμπήσει τον εξαιρετικά καυτό πάτο του φούρνου, η ζύμη αστραπιαία δημιουργεί τη χαρακτηριστική καψαλισμένη κρούστα στο κάτω της μέρος. Την ώρα που συμβαίνουν όλα αυτά, λιώνει το τυρί, κοχλάζει η σάλτσα και η πίτσα παίρνει την τελική της όψη.\nΤο ψήσιμο σε οικιακό φούρνο\nΣτον οικιακό φούρνο τα πράγματα είναι αρκετά διαφορετικά. Η θερμοκρασία δεν είναι αρκετά υψηλή, η διάρκεια ψησίματος είναι πολύ μεγαλύτερη προκειμένου να ψηθεί η πίτσα, με αποτέλεσμα η ζύμη τελικά να αφυδατώνεται, να ξεραίνεται, να χάνει την ελαστικότητα της και να αποτρέπεται η δημιουργία φουσκάλων. Η λίγη υγρασία που έχει απομείνει στη ζύμη, συσσωρεύεται στο κάτω μέρος της, εμποδίζοντας την εμφάνιση της κρούστας.\nΜε απλά λόγια, η πίτσα στον οικιακό φούρνο, βγαίνει συνήθως ξεραμένη από πάνω και κάθε άλλο παρά τραγανή από κάτω.\nΜετατρέποντας έναν οικιακό φούρνο σε...επαγγελματικό!\nΟι περισσότεροι οικιακοί φούρνοι έχουν τη δυνατότητα να ανεβάζουν θερμοκρασίες που αγγίζουν μετά βίας τους 240°C-270°C. Στην προσπάθεια μου να αυξήσω τη θερμοκρασία και να μειώσω τον χρόνο ψησίματος, για να προσομοιάσω τον ξυλόφουρνο, ξεκίνησα τους πειραματισμούς.\nΑρχικά δοκίμασα να ανάψω στο τέρμα το grill του φούρνου για να πετύχω την υψηλότερη δυνατή θερμοκρασία και τοποθέτησα την pizza αρκετά ψηλά. Όπως αναμενόταν, η πίτσα ψήθηκε πιο γρήγορα και ικανοποιητικά από πάνω, χωρίς όμως να γίνει αφράτη περιμετρικά και χωρίς να αποκτήσει κρούστα στο κάτω μέρος της.\nΉταν σαφές πως το πρόβλημα εστιαζόταν στο ψήσιμο από κάτω.\nΑναζητώντας θερμότητα από κάτω...\nΚατά συνέπεια, το επόμενο βήμα ήταν να χρησιμοποιήσω την κλασική κεραμική πέτρα για pizza. Πειραματίστηκα με 3 διαφορετικές πέτρες προθερμαίνοντας κάθε φορά τον φούρνο για 45'-60', προκειμένου να πετύχω τη μέγιστη δυνατή συσσώρευση θερμότητας. Το αποτέλεσμα ήταν μεν καλύτερο, αλλά απείχε πάλι μακράν από το επιθυμητό, αφού το κάτω μέρος και πάλι δεν ήταν αρκετά τραγανό, ενώ το cornicione έβγαινε ξηρό και αφυδατωμένο.\nΨάχνοντας για καλύτερες λύσεις, αφού μάλιστα μου έσπασαν δύο από τις τρεις κεραμικές πέτρες, πειραματίστηκα και με άλλες επιφάνειες, όπως χοντρά ταψιά, αλουμινένιους δίσκους, μέχρι και κεραμικά πλακάκια μπάνιου (!), αλλά το αποτέλεσμα δεν ήταν ποτέ σημαντικά καλύτερο από την πέτρα.\nΧρειαζόμουν μια βάση ψησίματος που να μπορεί να συσσωρεύει πολύ μεγαλύτερες ποσότητες θερμικής ενέργειας και ταυτόχρονα να μπορεί να μεταφέρει τη θερμότητα γρήγορα, ώστε να πίτσα να ψήνεται σωστά στον ελάχιστο δυνατό χρόνο.\nΑνακαλύπτοντας το μαντέμι\nΤην απάντηση στο πρόβλημα είχαν δώσει πριν από πολλά χρόνια (πάνω από 150) οι τότε κατασκευαστές μαγειρικών σκευών: ΜΑΝΤΕΜΙ!!!\nΜέσω ενός γνωστού που ασχολείται με μαντεμένιες κατασκευές, κατάφερα να βρω μια μαντεμένια πλάκα και ξεκίνησα για μία ακόμη δοκιμή. Αφού ετοίμασα τη ζύμη και τα υπόλοιπα υλικά, προθέρμανα την πλάκα για περίπου 45'. Όταν επιχείρησα να μετρήσω τη θερμοκρασία της με το θερμόμετρο υπερύθρων είδα το απίστευτο: είχε ξεπεράσει τους 370°C!\nΤο πράγμα έγινε εξαιρετικά ενδιαφέρον!\nΈβαλα την πίτσα πάνω στην καυτή πλάκα και μόλις 4 λεπτά αργότερα είχα μπροστά μου μια πίτσα που δεν πίστευα ότι βγήκε από το φούρνο μου! Τραγανή και αρπαγμένη από κάτω σαν να βγήκε από ξυλόφουρνο, με αφράτο και τρυφερό cornicione γεμάτο φουσκάλες και με υλικά ζωντανά πέρα από κάθε φαντασία! Αντικειμενικά, ήταν εφάμιλλη με pizza καλής ιταλικής πιτσαρίας!\nΟ ενθουσιασμός μου ήταν απερίγραπτος!\nΗ πλάκα από μαντέμι αποδείχτηκε ιδανική καθώς είναι πρακτικά άφθαρτη, μεταδίδει τη θερμότητα πολύ γρηγορότερα από μια κοινή κεραμική πέτρα, ενώ από τη στιγμή που ζεσταίνεται, μπορεί να παραμείνει καυτή για μεγαλύτερο χρονικό διάστημα από οποιαδήποτε άλλο σκεύος ψησίματος, επιτρέποντας το να ψήνει κανείς πίτσες σε σχεδόν συνεχόμενο ρυθμό. Μέσα στους επόμενους μήνες πειραματίστηκα με πλάκες διαφορετικών μεγεθών, πάχους και βάρους, ενώ έμαθα να φτιάχνω τη γνώριμη μαύρη αντικολλητική επίστρωση του μαντεμιού με φυσικό τρόπο.\nΤο MyPizza Project\nΑφού καταφέραμε το "απίθανο", η εμμονή για το τέλειο ψήσιμο μετατράπηκε σε εμμονή για την καλύτερη ζύμη, την καλύτερη σάλτσα και φυσικά τους καλύτερους συνδυασμούς υλικών. Έτσι, διάβασα σχεδόν ό,τι βιβλίο κυκλοφορεί σχετικά με την pizza, ξεκοκάλισα online forums & sites και συνομίλησα με επαγγελματίες pizzaioli.\nΤα καλέσματα φίλων για βραδιές πίτσας άρχισαν να πυκνώνουν και όλο και περισσότεροι ήθελαν να συμμετέχουν στο άνοιγμα της ζύμης, στο "φτυάρισμα" της πίτσας, στην επιλογή υλικών κ.ο.κ. Η εμπειρία του pizza-night ήταν καταπληκτική, ενώ οι όλοι συμφωνούσαν ότι τέτοιες πίτσες σερβίρουν μόνο λίγες και επιλεγμένες πιτσαρίες. Σιγά-σιγά αρκετοί φίλοι άρχισαν μου ζητάνε να φτιάξω και για αυτούς την "περίφημη" μαντεμένια πλάκα και με αυτή την αφορμή το πρωτότυπο που είχα φτιάξει, πέρασε τους απαραίτητους εργαστηριακούς ελέγχους, μπήκε στη γραμμή παραγωγής, ονομάστηκε MyPizza Slab και έδωσε το έναυσμα για να φτιαχτεί ένα site αφιερωμένο αποκλειστικά στην σπιτική pizza "επαγγελματικού επιπέδου", όπως την αποκαλούσαν πολλοί.\nΣυγκεντρώσαμε όσα μάθαμε όλον αυτόν τον καιρό, καθαρογράψαμε δοκιμασμένες συνταγές, φτιάξαμε λεπτομερείς οδηγούς για αρχάριους και μη και γυρίσαμε videos με τεχνικές ανοίγματος ζύμης ώστε να μπορεί να φτιάξει ο καθένας από εμάς pizza εκπληκτικής ποιότητας στον φούρνο του σπιτιού του!\nΌλα αυτά τα χρόνια η ανταπόκριση του κοινού ξεπέρασε κάθε προσδοκία, με αποτέλεσμα κάθε εβδομάδα να απολαμβάνουν απίστευτη σπιτική πίτσα χιλιάδες άνθρωποι από όλες τις γωνιές της Ελλάδας και της Κύπρου, κάτι που μας δίνει τεράστια χαρά.\nΚαλή διασκέδαση & καλή απόλαυση!\nΥ.Γ. Επειδή πολλοί το ρωτάτε, σας επισημαίνω ότι όλες οι πίτσες που βλέπετε στις φωτογραφίες του site έχουν γίνει από μένα στον φούρνο του σπιτιού μου! :)\nΑφού σπούδασε Management & Business Administration στο Πανεπιστήμιο του Reading της Αγγλίας, αποφάσισε να μεταβεί στην Ελβετία για να μάθει την τέχνη της γαστρονομίας στη σχολή DCT. Είναι ιδιοκτήτης και chef de cuisine του ζαχαροπλαστείου L'Atelier de patisserie, στη Βάρκιζα, ενώ από το 2013 ασχολείται εμμονικά με την παρασκευή σπιτικής πίτσας!


Σε μια ιστορική και ενδιαφέρουσα περίοδο τα Πανεπιστήμια Πελοποννήσου και ΝΕΑΠΟΛΙΣ Πάφου Κύπρου ένωσαν…\nΜε στόχο την αναβάθμιση της ποιότητας του προγράμματος σπουδών, το Π.Μ.Σ. με τίτλο «Διεθνείς…\nMA in Drama and Performing Arts in Education and Lifelong...\nThe Post-Graduate Studies Programme (PGSP ) "MA in Drama and Performing Arts in Education…\nΟι γενικοί στόχοι του προγράμματος μεταπτυχιακών σπουδών στην"Επιστήμη και Τεχνολογία Υπολογιστών" είναι οι ακόλουθοι: 1)η…\nΤο Τμήμα Πληροφορικής και Τηλεπικοινωνιών του Πανεπιστημίου Πελοποννήσου λειτουργεί το Ακαδημαϊκό έτος 2015-2016 Πρόγραμμα…\nMSc in Olympic Studies, Olympic Education, Organization a...\nThe International Olympic Academy in collaboration with the Department of Sports Organization and Management…\nΑντικείμενο του Προγράμματος Μεταπτυχιακών Σπουδών(ΠΜΣ) «Οργάνωση & Διοίκηση Αθλητικών Οργανισμών & Επιχειρήσεων» αποτελεί: 1)Η προαγωγή…\nMSc in Cultural Heritage Materials and Technologies\nStudies on the interdisciplinary field of Cultural Heritage and Science/Technology offer the great potential…\nΠρόγραμμα Μεταπτυχιακών σπουδών Τμήματος Κοινωνικής και Ε...\nΤο Πρόγραμμα Μεταπτυχιακών Σπουδών έχει ως στόχο την παραγωγή και μετάδοσηγνώσεων και την ανάπτυξη…


Τηλεμάρκετινγκ | Για μια χούφτα φακές\n← Με όλες τις λέξεις\nPosted on 28 Νοέμβριος, 2011\tby AnD\nΓεννήθηκα σε μια εποχή που όλοι χρησιμοποιούσαν ήδη το τηλέφωνο.\nΥπήρχε στο σπίτι μου, στο σπίτι του γείτονα και στο σπίτι των φίλων μου.\nΤο τηλέφωνο ήταν ήδη ανάγκη και φυσικά η χρήση του είχε ένα κόστος, μια πάγια συνδρομή και χρέωση για την όποια κατανάλωση.\nΟι εποχές άλλαξαν. Συνειδητοποίησα οτι έχω την ανάγκη για ίντερνετ. Άνοιξε κι η αγορά στο μεταξύ και πλήθυναν οι επιλογές μου.\nΕίδα ποιές είναι πλέον αυτές. Η μία εταιρία μου προσφέρει ένα πακέτο η δεύτερη ένα άλλο.\nΠαραπάνω εταιρίες δεν έψαξα, είχα και δουλειές. Ρώτησα και δυο φίλους και έμεινα να επιλέξω ανάμεσα στις δύο μεγαλύτερες του κλάδου, τη Μολ και τη Firstnet. Δε θα είναι τυχαία οι μεγαλύτερες άλλωστε…\nΕπέλεξα σύμφωνα με τις ανάγκες μου και τις παροχές που μου προσέφερε η καθεμία, πήγα στη Μολ.\nΚι εκεί που υπέγραψα κι άρχισα να πληρώνω άρχισαν και τα προβλήματα. Χάλια η σύνδεση, χάλια η υποστήριξη, χρεώσεις που αμφισβητούσα, χρεώσεις για τις ώρες που δεν είχα δίκτυο… Κι ένα τηλεφωνικό κέντρο σκέτη απελπισία. Να ακούς Ελίζα μία και δύο ώρες στην αναμονή και ν’αναρωτιέσαι γιατί άραγε δε σε ηρεμεί. Να φύγεις; Σε έχουν δεμένο με την υπογραφή που έβαλες και άντε βρες το δίκιο σου μετά. Εσύ από τη μία κι απ’την άλλη μια εταιρία που τρώει μηνύσεις για πρωινό, που έχει δέκα δικηγόρους, εκείνους που έχουν συντάξει το συμβόλαιο που υπέγραψες.\nΚαταπίνω και περιμένω. Να λήξει το συμβόλαιο και να φύγω. Να εκδικηθώ για την αδικία που νιώθω ίσως μπορώ με λίγη αρνητική διαφήμιση. Αλλά δεν τη λεν τυχαία διαφήμιση κι αυτή…\nΌταν τελείωσε το συμβόλαιό μου ήρθε και πάλι η ώρα να επιλέξω. Τώρα είχα και περισσότερη εμπειρία. Ήξερα τι έπρεπε να προσέξω στα ψιλά γράμματα, ήξερα τον τρόπο που λειτουργούν αυτές οι εταιρίες, είχα και πιο σαφή εικόνα των αναγκών μου. Μακάρι όμως να τους έβαζα να υπογράψουν το δικό μου συμβόλαιο…\nΒαρέθηκα θες να το πολυψάξω, ήθελα να ελπίζω οτι πριν έπεσα στην εξαίρεση, πήγα στην άλλη, τη Firstnet.\nΌταν μάλιστα τους είπα για την εμπειρία μου με τη Μολ, απόρησαν χαιρέκακα για τη συμπεριφορά του ανταγωνιστή τους. Τους φάνηκε αντιεπαγγελματικός ο τρόπος λειτουργίας τους και με διαβεβαίωσαν οτι εκείνοι είναι σωστοί επαγγελματίες.\nΈνιωσα μεγάλο κορόιδο, δεν το κρύβω. Ταυτόχρονα όμως, ένιωσα οτι πλέον είμαι σε καλά χέρια και αφέθηκα. Όταν η αυτοεκτίμηση είναι χαμηλή πώς να μη θέλεις να σωθείς;\nΤεμενάδες σου κάνουν μόλις έρθει η ώρα που βγαίνεις από ένα συμβόλαιο. Κι είναι η καλύτερη ευκαιρία να διαπραγματευτείς. Μάλιστα έχω παρατηρήσει οτι περισσότερο ενδιαφέρονται για νέους πελάτες παρά για τους υπάρχοντες. Φοβερό,ε; Με συμφέρει σίγουρα να αλλάζω πάροχο κάθε φορά που λήγει το συμβόλαιο μου γιατί έτσι φαίνεται οτι λειτουργεί η αγορά τους. Γεγονός.\nΔε ζητάω ιδιαίτερη μεταχείριση, μόνο αυτά που θεωρώ αυτονόητα. Στο κόστος που κρίνω δίκαιο. Τόσο δύσκολο είναι;\nΔιάβασα το συμβόλαιο με προσοχή και έβαλα τη μουτζούρα μου από κάτω.\nΤα ίδια όμως…\nΆντε πάλι η Ελίζα με τις ώρες στην αναμονή, άντε πάλι να πληρώνω και να μη μπορώ να κάνω τη δουλειά μου… Το ίδιο πρόβλημα έχει κι η Μαρία που δε μπορεί να μπει στο Φέισμπουκ ούτε για ένα λάικ. Άσε μας και συ ρε Μαρία, μιλάν όλοι…\nΟργή, θυμός, αγανάκτηση και πάλι υποταγή.\nΒρε δε θα τελειώσει το συμβόλαιο μου; Θα σας πάρει και θα σας σηκώσει κι εσάς!\nΚαι πάρτε με μετά να με ενημερώσετε για προσφορά. Έχετε ν’ ακούσετε…! Ποιός θ’ ακούσει; Η τηλεφωνήτρια με τα 400 ευρώ; Ας τ’ ακούσει, εγώ πρέπει να τα πω. Άλλωστε εκπροσωπεί την εταιρία κι ας πρόσεχε κι αυτή!\nΈληξε το συμβόλαιο και πάλι. Ακόμα πιο συνειδητοποιημένη, ακόμα πιο έμπειρη. Ξέρω τα κόλπα τους, δεν τους πιστεύω όπως πρώτα.\nΧμμ… πολλές εταιρίες υπάρχουν τελικά. Όμως οι προσφορές τους είναι παρόμοιες…! Πώς τα ‘χουν κάνει έτσι οι άτιμοι κι έχουν τις ίδιες τιμές για τις ίδιες παροχές! Είναι συνεννοημένοι ή αυτές είναι οι τιμές που η αγορά στηρίζει;\nΝιώθω οτι δεν έχω επιλογές. Αναρωτιέμαι μήπως ζητάω πολλά. Κάπου φταίω κι εγώ σίγουρα. Δεν το έψαξα αρκετά, το πλήρωσα όμως. Τώρα γιατί δεν έχω επιλογές;\nΘα ρισκάρω με μια μικρότερη εταιρία. Έχει όρεξη ν’ανέβει, δεν έχει την έπαρση των ισχυρών, οι τιμές είναι ίδιες μα δεν έχω κι άλλη επιλογή… Ελπίζω σε καλύτερες υπηρεσίες.\nΝιώθω εγκλωβισμένη, νιώθω απογοήτευση…\nΣτο εξωτερικό οι φίλοι μου γιατί πληρώνουν τόσο λίγα για το τηλέφωνο και το ίντερνετ; Γιατί εκείνες οι εταιρίες φαίνονται καλύτερες;\nΑχ μακάρι να άνοιγε κι εδώ μια καινούρια εταιρία!\nΝα μην προβληματίζομαι άλλο έχοντας να διαλέξω τον καλύτερο απ’τους χειρότερους…!\nΑν ζούσα στο εξωτερικό θα είχα μια από δαύτες. Τι ωραία… Θα απολάμβανα τις καλύτερες υπηρεσίες που μια άλλη αγορά, άγνωστο το πώς, έχει δημιουργήσει ήδη. Ε βέβαια, εδώ όλα είναι ακριβότερα. Έχουμε γεμίσει εχθρούς από παντού. Μας ζηλεύουν κι ας είχαμε δημοκρατία όταν εκείνοι πηδούσαν από κλαδί σε κλαδί σαν τα πιθήκια.\nΚαι τι στο διάολο κάνει το κράτος εδώ και τους αφήνει να τα έχουν κάνει πλακάκια και να μη λογαριάζουν κανέναν;\nΣτο μεταξύ συμβιβάζομαι, ελπίζω. Γυρνάω πίσω ξανά και βλέπω τα λάθη που έκανα.\nΑκόμα σκέφτομαι αν μπορώ να φέρω τις ανάγκες μου στα μέτρα της δεδομένης κατάστασης.\nΤο πιάνω απ’την αρχή κι αναρωτιέμαι αν χρειάζομαι τελικά το ίντερνετ, αν χρειάζομαι το ίδιο το τηλέφωνο. Επειδή όταν γεννήθηκα ήδη το χρησιμοποιούσαν όλοι, δε σημαίνει απαραίτητα ότι το χρειάζομαι. Να φάνε όλοι μια μούτζα και να κόψω τελείως το τηλέφωνο! Αλλά αυτό πολύ πονάει κεφάλι- κόψει κεφάλι δεν είναι;\nΣίγουρα κάποιοι φώναζαν παλιά ότι τα τηλέφωνα θα μας κάνουν να χαθούμε. Όπως με τα κινητά, όπως με όλες τις μηχανές που ο άνθρωπος βλέπει με επιφύλαξη και καταλήγει να τις χρησιμοποιεί.\nΌχι, σίγουρα το θέλω και το τηλέφωνο και το ίντερνετ. Το σκέφτηκα και το επιλέγω.\nΠώς επιτρέπεται να λειτουργούν κατ’αυτό τον τρόπο; Γιατί δε με προστατεύει κανείς; Γιατί δε μπορώ ν’αντιδράσω;\nΆντε, τελικά μάλλον όλοι μαζί θα πρέπει να αλλάξουμε την αγορά. Η προσφορά κι η ζήτηση είναι που κινούν το χέρι. Ρε βλάκες, πότε θα γίνετε σαν εμένα; Γιατί είστε τέτοια θύματα και βρίσκουν και τα κάνουν;\nΌσο περιμένω να ξυπνήσετε λήγει το συμβόλαιο μου.\nΜολ, Firstnet ή μικρότερη εταιρία. Ή καθόλου ίντερνετ. Θα το κάνω γαργάρα ή θα ρίξω μούτζα σ’αυτά που επιθυμώ. Και θα βρίζω όπως και να ‘χει. Θα βρίζω κι εσάς που κοιμάστε ακόμα.\nΣε ποιό σημείο ακριβώς ξέχασα οτι έχω τη δύναμη; Πότε άρχισε να με χειρίζεται ο καθένας;\nΠότε έχασα τις επιλογές μου, την ελευθερία που μου δίνουν αυτές και πότε αφέθηκα στο θυμό που με κυρίεψε;\nΠότε ξέχασα οτι είμαι ο πελάτης;\n18 Responses to Τηλεμάρκετινγκ\nΟ/Η Sweet-cherry Zouzouna λέει:\n28 Νοέμβριος, 2011 στο 2:37 μμ\nH μολ, ήταν του κολ, τελικώς\nΕκείνο που μου κάνει εντύπωση, ειναι γιατι «παρασύρεστε» απο την όποια διαφήμηση (ακόμη και φίλο να ρωτήσεις, το δικό του θα σου πει), και δεν ξεκινάτε απο τα βασικά. Τον αρχικό, ένα και μόνο Τοτό! Αφού είστε και επαρχία (πολλοί απο εσάς, παιδί μου, δεν σου μιλώ στον πληθυντικό.. συγκεντρώσου)… όπου δεν είναι σίγουροι τι σκ@@ κάνουν οι διάφοροι πάροχοι, αλλά μόνο ο ένας και γεροντότερος και αρχαιότερος, είναι σίγουρος.\nλέω εγώ τώρα… η λουλού απε το κέντρο !\nκαι στείλε ένα μεηλ, να σου πω για τα μην που θα αφήνεις.! για την κλήρωσης λέω…\nκι αυτό το μαμούνι στο εικονίδιο δίπλα, εγώ είμαι… μη χ@@ τον παροχό σου!!! πως μ΄’ έκανε έτσι. !\n28 Νοέμβριος, 2011 στο 2:58 μμ\nΑφασία είσαι ρε Ζουζούνα! Τρελαίνομαι για τα σχόλιά σου!\nΤώρα για τον Τοτό, είναι ο αρχαιότερος αλλά είναι και ο ακριβότερος όλων.\nΈχει γίνει και χοντρός και βραδυκίνητος και νομίζω έχει έρθει η ώρα του για λίγη γυμναστική. Να τρέξει να προλάβει τους άλλους αν δε θέλει να μείνει τελευταίος.\nΣε κλήρωση δε θέλω να μπω, σε είχα πει το σπιτάκι είναι αναγκαστικά λιτό και δεν πέφτει καρφίτσα. Αλλά στα υπόλοιπα είμαι εκεί. Πάνω -κάτω φαντάζομαι τους λόγους που περιόρισες τα σχόλια αλλά ήμουν σίγουρη οτι το διασκέδαζες κιόλας.\n28 Νοέμβριος, 2011 στο 4:02 μμ\nEίμαι, είμαι. Εγώ τον έχω σε εκτίμηση. Ισως επειδή είμαστε γέροι και οι δύο!!! χιιχιχι!!!\nετσι κι εγώ, «χοντρή» και οσο για βραδυκίνητη, …. αει αει!!!\nκαι πάνω και κάτω, τους περιόρισα γιατί βρίζανε ανωνύμως. Τους επώνυμους, τους βάζω σε τάξη Ε, μια δυο τρεις και η κακή τους ώρα.\nείμαι και κρουσταλένια, ρε παιδί μου, δεν μπορώ! δεν είμαι μαθημένη. Να πηγαίνεις στην κουζίνα να αφήνεις τα σχόλια και θα τα μεταφέρω… δεν το διασκέδαζα, ειλικρινά, απλά, φούντωνα και εκνευριζόμουν. Δεν είμαι για τέτοια.. και δεν υπάρχει λόγος…\nναι ναι, δεν σου χωράνε, το θυμάμαι.. για τα σχόλια έκανες παράπονα. Τσώπα Φακίδο-Φαβίδου μου, τσώπα,.. μην θυμώσει και ο πάροχος!\nΣτην κουζίνα, στην κουζίνα! ξέρεις εσύ, στα τσικάλια!\n* κι πιδής ξέχασα (η γραία), εγώ γεννήθηκα σε μια εποχή που το τηλέφωνο, ήταν μόνο στο σπίτι του γιατρού δίπλα μας και στον ΟΤΕς, στην γειτονιά, που πηγαίναμε, κατόπιν προσκλήσεως για να μιλήσουμε με τον καπιτάν πατέρα… απο τα 40 πέλαγα που ταξίδευε! ρε πως αλλάζουν οι εποχές!!!\nΟ/Η Don Quixote (@theevilchef) λέει:\n28 Νοέμβριος, 2011 στο 4:11 μμ\nEγω μάλλον ημανε τυχερουλης γιατί εχω την ιδια εταιρια αρχικα σαν παροχο συνδεσης και τωρα και τηλεφωνου και δεν εχω κανενα παραπονο.\nΜε το τεχνικο τμημα ορισμενες φορες δε βρισκω ακρη αλλα επειδη τα γραφεια ειναι σχετικα κοντα απο εδω που μενω εχω κανει καποιες επισκεψεις και εχουν ακουστει μερικες δοξολογιες(κοινως καντηλια) και υποψιαζομαι οτι με εχουν στην λιστα των τρελων και με προσεχουν.\nΟχι αν θελαν ας κανουν κι αλλιώς!!!\nΤο θεμα παντως θελει πολυ ψαξιμο και αρκετο θρασος στις συζητησεις μαζι τους γτ αλλιως αυτοι δε καταλαβαινουν….προσφατο παραδειγμα οι γονεις μου που μολις ακουσε ο παροχος «εναν εσπερινο» αμεσως βρηκε προγραμμα που ειναι πολυ καλυτερο και φθηνοτερο και ως δια μαγειας δεν ξαναδημιουργηθηκαν και αλλα προβληματα….\nΟποτε ασε τα χαμογελα και τις ευγενειες με αυτους και διεκδικησε οτι καλυτερο μπορεις….με την κριση και τον ανταγωνισμο που υπαρχει πλεον ,οποιος κινειται εξυπνα κερδιζει!\n28 Νοέμβριος, 2011 στο 4:22 μμ\nΆμα δεν έχεις παράπονο είσαι βασιλιάς και το απολαμβάνεις.\nΤο πρόβλημα αρχίζει όταν έχεις παράπονο και δεν ξες τι να το κάνεις.\nΝα διεκδικείς αυτό που θεωρείς οτι δικαιούσαι είναι σίγουρα δράση.\nΟ τρόπος διεκδίκησης είναι που μας προβληματίζει συνήθως και είναι εκεί που χάνουμε τη μπάλα και πολλές φορές το δίκιο μας ακόμα.\n29 Νοέμβριος, 2011 στο 11:28 πμ\nΠως θα σου τυχει ειναι. Κι εγω δεν εχω παραπονο, αλλα εχω ακουσει αλλους που εχουν τον ιδιο παροχο με μενα να παραπονιουνται.\nΔεν παιρνεις κι ενα τηλεφωνο στο ΙΝ.ΚΑ. να σε ενημερωσουν για τα δικαιωματα σου. Νομιζω μια μικρη συνδρομη των 20 ευρω σε καλυπτει και απο διαφορες φασαριες.\n29 Νοέμβριος, 2011 στο 12:47 μμ\nΓια τις τηλεπικοινωνίες συγκεκριμένα υπάρχει και η ΕΕΤΤ (http://www.eett.gr/).\nΑλλά όπως και στην περίπτωση του ΙΝ.ΚΑ. οι υποθέσεις σκαλώνουν στη γραφειοκρατία.\nΜη νομίζεις όμως εγώ την έχω βρει την άκρη μου για να μένω ήρεμη. Και ήσυχη με τη συνείδησή μου. Αναφέρομαι και στο κοινωνικοπολιτικό τοπίο.\n29 Νοέμβριος, 2011 στο 5:01 μμ\nΔεν το γνωριζα το ΕΕΤΤ, θα το κοιταξω 🙂\n30 Νοέμβριος, 2011 στο 8:18 μμ\nΡε συ, εγω ουτε που τις ηξερα αυτες τις εταιριες! Πως λες πως ειναι οι καλυτερες;\nΕγω ειμαι στον Οτε, πληρωνω λιγο περισσοτερο και δεν με εχει απογητευσει ποτε!\nΔεν ισχύει απόλυτα το ό,τι πληρώνεις παίρνεις, αλλά δυστυχως τις περισσότερες φορες αυτό ισχύει!\nΚανονικά το ιντερνετ επρεπε να ηταν δωρεαν παροχη απο τον Οτε.\n1 Δεκέμβριος, 2011 στο 11:00 μμ\nΚανονικά το ίντερνετ έπρεπε να είναι όντως δωρεάν. Πιστεύω οτι κάποια μέρα θα γίνει, ήδη κάποιοι δήμοι παρέχουν δωρεάν ίντερνετ.\nΚαλό βράδυ Couλίτα!\n3 Δεκέμβριος, 2011 στο 12:14 μμ\nΚαλά που δεν τσιμπάω ούτε από τα καθημερινά τηλέφωνα με τις τάχα δελεαστικές προσφορές, ούτε από τις διαφημίσεις στην τηλεόραση.\nΚι εγώ είμαι στον ΟΤΕ χρόνια, όπως η Κούλα, δεν έχω παράπονο κι αν συμβεί κάτι, έρχονται αμέσως.\nΚάνε και εσύ το ίδιο.\n5 Δεκέμβριος, 2011 στο 11:31 πμ\nΣε ζαλίζουν κι εσένα στα τηλέφωνα,ε; χιχιχ\nΣε παίρνουν πολλές φορές μάλιστα κι από την ίδια την εταιρία που έχεις. Εκεί να δεις πλάκα, που σου προσφέρουν καλύτερη τιμή.\nΟ ΟΤΕ δεν έχει μπει ακόμα σ’αυτό το παιχνίδι.\nΚαλή βδομάδα να’χουμε!\n4 Δεκέμβριος, 2011 στο 11:54 πμ\nΚαι εγω θυμαμαι οτι ειχα μεινει αναυδος οταν ειχα συνειδητοποιησει οτι σε μια κοινωνια που επικρατει το δογμα της ελευθερης αγορας και του ανταγωνισμου μεταξυ των εταιριων ουσιαστικα ο καταναλωτης (τι σικ λεξη) δεν εχει καμια επιλογη και βρισκεται να πρεπει να επιλεξει το μικροτερο κακο. Ειναι γελοιο οταν το σκεφτεσαι αλλα συμβαινει. Τι να πεις. Δεν ξερω αλλα πιστευω οτι ουσιαστικα δεν εχεις καμια επιλογη να επιλεξεις κατι καλο, κατι που θα σου κανει απλα και μονο επειδη στους στοχους της εκαστοτε εταιριας δεν υπαρχει ποτε η ικανοποιηση του πελατη.\nΤι να πεις…Κουραγιο μονο ευχομαι μεσα στην τρελα. Φιλια πολλα!\n5 Δεκέμβριος, 2011 στο 11:34 πμ\nΑχ Αλχημιστή μη με αποκαρδιώνεις…!\nΚαθώς η ανάρτηση είναι αλληγορική θέλω να ελπίζω στο οτι η κατάσταση θα αλλάξει προς την ικανοποιήση του «καταναλωτή» και την ποιότητα των «υπηρεσιών».\nΤρέλα δε θα πει τίποτα…\n4 Δεκέμβριος, 2011 στο 12:17 μμ\nΕχω απο την αρχη conexx και δεν το αλλαζω , ισως ειναι λιγο πο ακριβο αλλα ειναι παντα αξιοπιστο!! Τα ιδια ελεγα και για χρονι για τη vodafon αλλα τελικα την αλλαξα και πολυ χαιρομαι γι αυτο (εξ αιτιας της δε σιχαθηκα τον Χατζηγιαννη). Πλεον εχω καρτοκινητο μονο και νοιωθω απιστευτα ελευθερη , με οσα τους εδινα πηρα το αι φον (που δεν το συνιστω με τιποτα ομως και σε κανεναν) και γλυτωσα απο λογαριασμους , παγια υπερχρεωσεις ημερομηνιες ληξεως και τηλεφωνα το καταμεσημερο!!\nΣου συνιστω τη whats up (εχει η μιση ελλαδα αρα μπορεις να μιλας) και γρηγορο ιντερνετ με 3 ευρω στο σμαρτφον ολς οι αλλες εταιρειες για νετ στο σπιτι περαν του Οτε (που εχει το μονοπωλιο γι αυτο κρεμαει τους αλλους) ειναι χασιμο χρονου!! χχχχχχχχχχχχ\n5 Δεκέμβριος, 2011 στο 11:38 πμ\nΠολύ προχωρημένη σε βρίσκω Τάλι!\nΤο παν είναι να αισθάνεσαι ελεύθερος. …Ή τουλάχιστον πιο ελεύθερος. Αν έχει μέτρο η ελευθερία.\nΥΓ. Στόλισες τελικά; Εγώ σήμερα λέω.\n5 Δεκέμβριος, 2011 στο 4:52 μμ\nΕγώ πληρώνω περίπου 14 € το μήνα με μέγιστη ταχύτητα.. Γι αυτό σου λέω φιλενάδα μετακόμισε Σουηδία!!! χαχαχαχα\n6 Δεκέμβριος, 2011 στο 10:07 πμ\nΚαλά η Σουηδία είναι χρόναι μπροστά σε πολλά θέματα.\nΑλλά είναι και η νοοτροπία των Σουηδών το ίδιο προχωρημένη.\nΚαλημέρα φιλενάδα και καλά να περνάμε, με μέγιστες και χαμηλές ταχύτητες!


Δημοσιεύτηκε: Κυριακή, 21 Νοεμβρίου 2021 09:27\n900 νέες μολύνσεις μέσα σε ένα 7ημερο και 2.245 μέσα στον Νοέμβριο…\nΤα νέα εργαστηριακά επιβεβαιωμένα κρούσματα κορωνοϊού που καταγράφηκαν τις τελευταίες 24 ώρες (20/11) είναι 5.991, σύμφωνα με τον ΕΟΔΥ.\nΤα 4 εντοπίστηκαν κατόπιν ελέγχων στις πύλες εισόδου της χώρας. Ο συνολικός αριθμός των κρουσμάτων ανέρχεται σε 874.812 (ημερήσια μεταβολή +0.7%), εκ των οποίων 50.6% άνδρες.\nΟι νέοι θάνατοι ασθενών με COVID-19 είναι 69, ενώ από την έναρξη της πανδημίας έχουν καταγραφεί συνολικά 17.237 θάνατοι (1.260 μέσα στο Νοέμβριο).\n«Απειλούν» το ψυχολογικό όριο των 600 οι διασωληνωμένοι που έφτασαν τους 594 (19 περισσότεροι από το προηγούμενο 24ωρο), εκ των οποίων 493 (83%) είναι ανεμβολίαστοι ή μερικώς εμβολιασμένοι και 101 (17%) είναι πλήρως εμβολιασμένοι.\nΗ διάμεση ηλικία τους είναι 65 έτη. Το 84.2% έχει υποκείμενο νόσημα ή/και ηλικία 70 ετών και άνω.\nΔύσκολα παραμένουν τα πράγματα στη Φθιώτιδα με 108 νέες μολύνσεις, και συνολικά 900 νέα κρούσματα το τελευταίο 7ημερο (σχεδόν 129 την ημέρα). Συνολικά το Νοέμβριο μέχρι στιγμής μετράμε 2.245 (ή 1.418, 81 ανά 100.000).\nΔύσκολες καταστάσεις και για τη Βοιωτία που με τα 64 νέα κρούσματα έφτασε τα 1.243 μέσα στο μήνα, εκ των οποίων τα 476 το τελευταίο 7ημερο (1054,10 ανά 100.000 πληθυσμό).\nΠολύ καλύτερα, αν και κινούνται ανοδικά οι δείκτες, είναι τα πράγματα στην Εύβοια, όπου χρεώνονται άλλα 44 κρούσματα. Η Εύβοια παρουσιάζει τον μικρότερο αριθμό από όλες τις ΠΕ της Στερεάς Ελλάδας με 415,53 κρούσματα ανά 100.000 κατοίκους.\nΑντίθετα η Ευρυτανία με 10 νέα κρούσματα και η Φωκίδα με 6 έφτασαν τα 816,69 και τα 780,80 κρούσματα ανά 100.000 κατοίκους (πραγματικά κρούσματα του Νοεμβρίου 164 και 315 αντίστοιχα).\nΣύνολο 24ωρου για τη Στερεά, 232 κρούσματα.


ΔΕΙΤΕ ΤΑ ΤΟΜΑΡΙΑ... ΡΟΜΠΑ ΣΕ ΟΛΑ ΤΑ ΒΑΛΚΑΝΙΑ...!!! ΑΥΤΟΙ ΕΙΝΑΙ ΟΙ ΔΥΟ ΑΛΒΑΝΟΙ ΠΟΥ ΔΙΑΚΙΝΟΥΣΑΝ ΠΑΙΔΙΚΗ ΠΟΡΝΟΓΡΑΦΙΑ ΣΤΗΝ ΗΛΕΙΑ ΚΑΙ ΕΞΑΝΑΓΚΑΖΑΝ ΑΝΗΛΙΚΑ ΝΑ ΣΥΜΜΕΤΑΣΧΟΥΝ ΣΕ ΠΟΡΝΟΓΡΑΦΙΚΕΣ ΠΑΡΑΣΤΑΣΕΙΣ - ΟΜΑΔΑ ΖΗΤΑ βετεράνοι\nΔΕΙΤΕ ΤΑ ΤΟΜΑΡΙΑ... ΡΟΜΠΑ ΣΕ ΟΛΑ ΤΑ ΒΑΛΚΑΝΙΑ...!!! ΑΥΤΟΙ ΕΙΝΑΙ ΟΙ ΔΥΟ ΑΛΒΑΝΟΙ ΠΟΥ ΔΙΑΚΙΝΟΥΣΑΝ ΠΑΙΔΙΚΗ ΠΟΡΝΟΓΡΑΦΙΑ ΣΤΗΝ ΗΛΕΙΑ ΚΑΙ ΕΞΑΝΑΓΚΑΖΑΝ ΑΝΗΛΙΚΑ ΝΑ ΣΥΜΜΕΤΑΣΧΟΥΝ ΣΕ ΠΟΡΝΟΓΡΑΦΙΚΕΣ ΠΑΡΑΣΤΑΣΕΙΣ\nΔίνονται στη δημοσιότητα, κατόπιν σχετικής Διάταξης της Εισαγγελίας Πρωτοδικών Αμαλιάδας, τα στοιχεία ταυτότητας και φωτογραφίες δύο ανδρών υπηκόων Αλβανίας, ηλικίας 40 και 32 ετών, οι οποίοι είχαν συλληφθεί στις 23-5-2017 στην Ηλεία, από αστυνομικούς του Αστυνομικού Τμήματος Βάρδας. Σε βάρος τους, ασκήθηκε ποινική δίωξη μεταξύ άλλων, για τις αξιόποινες πράξεις :\nΣυγκεκριμένα πρόκειται για τoν:\nΚαι τον (ΕΠ) PRENCI (ΟΝ) HASAN του VASIL και της SERVETTE γεννηθείς 22-9-1985 στην Αλβανία\nΣτο πλαίσιο αυτό, παρακαλούνται οι πολίτες να επικοινωνούν με το Αστυνομικό Τμήμα Βάρδας στον τηλεφωνικό αριθμό 2623071111, για την παροχή οποιασδήποτε σχετικής πληροφορίας με την υπόθεση ενώ σημειώνεται ότι διασφαλίζεται η ανωνυμία και το απόρρητο της επικοινωνίας, αναφέρει η ανακοίνωση της αστυνομίας.


PROKA-press στις Σέρρες: 2009\nNEOI ME ΨΥΧΗ ΚΑΙ ... ΑΠΟ ΧΡΥΣΑΦΙ\nΗ ΕΘΝΙΚΗ ΜΑΣ ΟΜΑΔΑ ΤΩΝ ΝΕΩΝ\nΝΙΚΗΣΑΝ ΤΗΝ ΓΑΛΛΙΑ\nΣΕ ΕΝΑΝ ΣΥΓΚΛΟΝΙΣΤΙΚΌ ΤΕΛΙΚΟ 90 -85\nΑναρτήθηκε από proka : "ένας αγανακτησμένος Σερραίος πολίτης" στις 7:54:00 μ.μ. 5 σχόλια: Σύνδεσμοι σε αυτήν την ανάρτηση\nΑΡΓΟΝΑΥΤΕΣ ΤΕΛΟΣ !\nME ΨΗΦΟΥΣ ΠΕΝΤΕ ΕΝΑΝΤΙ ΕΝΟΣ ΕΓΙΝΕ ΑΠΟΔΕΚΤΟ ΤΟ ΠΟΡΙΣΜΑ ΤΩΝ ΕΛΕΚΤΩΝ ΑΠΟ ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΝΟΣΟΚΟΜΕΙΟΥ\nΑναρτήθηκε από proka : "ένας αγανακτησμένος Σερραίος πολίτης" στις 10:56:00 μ.μ. 2 σχόλια: Σύνδεσμοι σε αυτήν την ανάρτηση\nΠΟΡΙΣΜΑ ΚΟΛΑΦΟΣ ΓΙΑ ΤΟΥΣ "ΑΡΓΟΝΑΥΤΕΣ"\nΠόρισμα "φωτιά" για το κυλικείο στο νοσοκομείο Σερρών (http://www.infoserres.gr/serres/index.php?)\nΑΠΟΚΑΛΥΨΗ. Διάλυση της Αστικής Μη Κερδοσκοπικής Εταιρεία “ΑΡΓΟΝΑΥΤΕΣ”, που διαχειρίζεται το κυλικείο του νοσοκομείου Σερρών, προτείνει το πόρισμα των Επιθεωρητών του Σώματος Επιθεωρητών Υπηρεσιών Υγείας και Πρόνοιας (ΣΕΥΥΠ), που ήδη παραδόθηκε και βρίσκεται στα χέρια της διοικητού του νοσηλευτικού ιδρύματος, Ευαγγελίας Κουρτέλη.\nΣύμφωνα με ασφαλείς πληροφορίες του infoserres.gr, οι Επιθεωρητές επιρρίπτουν ευθύνες για κακοδιαχείριση, που αγγίζουν και τον πρώην πρόεδρο Αντώνη Τσίτρο.\nΤην κατάσταση στο κυλικείο, είχε καταγγείλει τον περασμένο Οκτώβριο, ο τότε αναπληρωτής Διοικητής Γεώργιος Κυριακίδης, με γραπτή αναφορά προς το γενικό γραμματέα του υπουργείου Υγείας και Κοινωνικής Αλληλεγγύης, Αριστείδη Καλογερόπουλο. Ανέφερε ο ίδιος συγκεκριμένα : «Ο διοικητής έχει ιδρύσει μία εταιρεία της οποίας είναι πρόεδρος και η οποία διαχειρίζεται το κυλικείο. Από το 2005 μέχρι σήμερα, το νοσοκομείο δεν πήρε ούτε ένα ευρώ από το κυλικείο», υποστηρίζε τότε ο αναπληρωτής διοικητής, συμπληρώνοντας και παραθέτοντας τα σχετικά έγγραφα: «Η ανάθεση εργασιών ανατίθεται από το διοικητή σε δικούς του ανθρώπους, χωρίς κανένα διαγωνισμό».\nΟι καταγγελίες Κυριακίδη, είχαν ως αποτέλεσμα να παρέμβει εκ νέου το ΣΕΥΥΠ, αποστέλλοντας δύο επιθεωρητές για έλεγχο στο νοσοκομείο Σερρών, τον περασμένο Νοέμβριο.\nΟι Επιθεωρητές (Μερεντίτης, Βλαχάδα) εισηγούνται προς τη διοικητή του νοσοκομείου Σερρών, την άμεση διεξαγωγή ΕΔΕ, και για άλλα θέματα εκτός του κυλικείου, προκειμένου να διερευνηθούν ευθύνες και αποστολή των στοιχείων στη δικαιοσύνη.\nΤΗΝ ΤΕΤΑΡΤΗ ΑΝΑΜΕΝΟΝΤΑΙ ΟΙ ΑΝΑΚΟΙΝΩΣΕΙΣ\nΑναρτήθηκε από proka : "ένας αγανακτησμένος Σερραίος πολίτης" στις 11:31:00 μ.μ. 1 σχόλιο: Σύνδεσμοι σε αυτήν την ανάρτηση


Ενίσχυση με Πέτεγεουεϊ το Περιστέρι!\nPosted Ιουν 20, 2020\nΤο Περιστέρι ενισχύθηκε ενόψει της νέας σεζόν, αφού ανακοίνωσε την απόκτηση του Τεράν Πέτεγουεϊ.\nΠλέον ο Αμερικανός γκαρντ/φόργουορντ επιστρέφει στη Βasket League, αφού είχε φορέσει και τη φανέλα του ΠΑΟΚ και σε 10 αγώνες μέτρησε 9,4 πόντους, 2,3 ριμπάουντ, 1 ασίστ σε 16,8 λεπτά μ.ο.\nΤην χρονιά (2019-2020) αγωνίστηκε για λογαριασμό της Ιταλικής Πιστόια, με την οποία σε 22 αγώνες είχε 16,3 πόντους μέσο όρο, 4,3 ριμπάουντ, σουτάροντας με 34,4% στα τρίποντα και 44,9% στα δίποντα.\nAναλυτικά η ανακοίνωση του Περιστερίου για τον Πέτεγουεϊ\nΗ ΚΑΕ Περιστέρι winmasters ανακοινώνει την απόκτηση του αθλητή Τεράν Πέτεγουεϊ, ο οποίος θα φοράει την φανέλα του Συλλόγου για την σεζόν 2020-2021.\nΟ Αμερικανός γκαρντ - φόργουορντ με την παρουσία του ενισχύει σημαντικά την περιφερειακή γραμμή των «κυανοκιτρίνων» στην Basket League και στην Ευρώπη.\nΟ Τεράν Πέτεγουεϊ γεννήθηκε στις 8 Οκτωβρίου του 1992 στο Γκάλβεστον του Τέξας, έχει ύψος 1,98 μ. και αγωνίζεται στις θέσεις του γκαρντ και του φόργουορντ.\nΟ Πέτεγουεϊ ξεκίνησε την κολεγιακή του καριέρα στον Texas Tech, στο οποίο όμως, έμεινε μόλις μία σεζόν (2011-2012), μετρώντας 3,1 πόντους και 2 ριμπάουντ σε 13,2 λεπτά συμμετοχής ανά αγώνα. Από την επόμενη σεζόν, μετακόμισε στο Nebraska και μετά την πρώτη χρονιά που έμεινε εκτός αγώνων λόγω των κανονισμών του NCAA, ανέλαβε πρωταγωνιστικό ρόλο στην ομάδα.\nΤη σεζόν 2013-2014 είχε 18,1 πόντους (48% στα δίποντα, 33% στα τρίποντα και 82% στις βολές), 4,8 ριμπάουντ και 1,6 ασίστ σε 31,7 λεπτά ανά αγώνα, ενώ την επόμενη και τελευταία κολεγιακή του σεζόν (2014-2015) είχε 18,2 πόντους (47% στα δίποντα, 31% στα τρίποντα και 71% στις βολές), 4,9 ριμπάουντ και 2,8 ασίστ ανά αγώνα). Στην τελευταία του σεζόν, μάλιστα, οδήγησε το Nebraska στην τελική φάση του NCAA για 7η φορά στην ιστορία του.\nΤη σεζόν 2015-2016 έπαιξε στην NBA G-League με τους Fort Wayne Mad Ants (θυγατρική ομάδα των Indiana Pacers), έχοντας 11,6 πόντους, 3,4 ριμπάουντ και 2,5 ασίστ ανά αγώνα.\nΤην επόμενη χρονιά, έπαιξε για πρώτη φορά στην Ευρώπη, για λογαριασμό της Πιστόια στην Ιταλία με 14,6 πόντους (41,9% στα δίποντα, 35,3% στα τρίποντα και 84,4% στις βολές), 3,5 ριμπάουντ και 2 ασίστ σε 34 αγώνες της LegaBasket.\nΟ Πέτεγουεϊ ξεκίνησε την χρονιά 2017-2018 στη Ναντέρ, μετρώντας 10,8 πόντους (63,8% στα δίποντα, 26,2% στα τρίποντα και 81,3% στα τρίποντα), 3,5 ριμπάουντ και 2,1 ασίστ ανά αγώνα στο γαλλικό πρωτάθλημα και 8,8 πόντους (46,4% στα δίποντα, 33,9% στα τρίποντα και 63% στις βολές), 2,7 ριμπάουντ και 1,2 ασίστ ανά αγώνα.\nΣτην συνέχεια ήρθε στο ελληνικό πρωτάθλημα φορώντας την φανέλα του ΠΑΟΚ και σε 10 αγώνες είχε 9,4 πόντους, 2,3 ριμπάουντ, 1 ασίστ σε 16,8 λεπτά ανά αγώνα.\nΤη σεζόν 2018-19 φόρεσε την φανέλα της Ιταλικής Banco di Sardegna Σάσαρι, με την οποία είχε 12,3 πόντους, 5,4 ριμπάουντ, 2,9 ασίστ, 1 κλέψιμο σε 29,4 λεπτά ανά αγώνα.\nΕνώ την περσινή χρονιά (2019-2020) αγωνίστηκε για λογαριασμό της Ιταλικής Πιστόια, με την οποία σε 22 αγώνες είχε 16,3 πόντους μέσο όρο, 4,3 ριμπάουντ, σουτάροντας με 34,4% στα τρίποντα και 44,9% στα δίποντα.


Ντιμιτρόφ: Θα λέμε «Μακεδονία» μέχρι να κυρώσει η Αθήνα το πρωτόκολλο ένταξης στο ΝΑΤΟ | Xalkidiki Politiki\n«Τη στιγμή εκείνη τίθενται σε ισχύ οι συνταγματικές τροποποιήσεις και στη συνέχεια το “Δημοκρατία της Βόρειας Μακεδονίας” θα γίνει το συνταγματικό όνομα», δήλωσε ο υπουργός Εξωτερικών της γειτονικής χώρας. Αλλωστε, ο Ζόραν Ζάεφ εξακολουθεί στις αναρτήσεις του στο Twitter να κάνει λόγο για «Μακεδονία».\nΣτο θέμα αναφέρθηκε την Τρίτη και ο Δημήτρης Τζανακόπουλος. Ο κυβερνητικός εκπρόσωπος δήλωσε ότι τυπικά ο Ζάεφ έχει ακόμη αυτό το δικαίωμα, μέχρι να ολοκληρωθούν οι διαδικασίες, αλλά εξέφρασε την πεποίθηση ότι «θα επιδείξει καλή θέληση, όπως έκανε και στο παρελθόν»


Τι κρύβεται πίσω από την επίθεση στο ΙΧ της διευθύντριας του ψυχιατρείου των φυλακών Κορυδαλλού – EnterMessinia.gr\nΤον ρόλο ομάδας ποινικών- κυρίως Ελλήνων και Αλβανών- οι οποίοι δεν επιθυμούσαν να λάβουν εξιτήριο από το ψυχιατρείο των φυλακών Κορυδαλλού, αλλά ήθελαν να εισάγουν ανενόχλητοι αναβολικά όπως και να τυγχάνουν άλλων προνομίων, εξετάζει η ΕΛ.ΑΣ. σε σχέση με την εμπρηστική επίθεση που σημειώθηκε τα ξημερώματα της Δευτέρας στο αυτοκίνητο της διευθύντριας του ψυχιατρείου Κορυδαλλού που βρισκόταν στη Λεωφόρο Γαλατσίου.\nΟι αξιωματικοί της ΕΛ.ΑΣ. ερευνούν μάλιστα το ενδεχόμενο, σύμφωνα με την εφημερίδα “ΤΑ ΝΕΑ”, η εν λόγω επίθεση να σχετίζεται με επεισόδιο που είχε υπάρξει προσφάτως εις βάρος ψυχιάτρου ο οποίος είχε γνωματεύσει ότι δεν είχαν ψυχολογικά προβλήματα ορισμένοι εξ αυτών των κρατουμένων και δεν υπήρχε λόγος παραμονής τους εκεί. Ακόμη ερευνάται συμβάν με τη μεταγωγή Αλβανού κρατουμένου από το ψυχιατρείο των φυλακών Κορυδαλλού στις φυλακές της Κέρκυρας- ύστερα από έλεγχο στο κελί του- τον περασμένο Σεπτέμβριο.\nΗ διευθύντρια του ψυχιατρείου είχε αναφέρει εγγράφως ότι ο εν λόγω αλλοδαπός κρατούμενος την είχε απειλήσει κατά την αποχώρησή του κι είχε μιλήσει για “εκδικητική” ενέργεια.\nΜε τα στελέχη της ΕΛ.ΑΣ. να φοβούνται ότι η ομάδα ποινικών, που ίσως έχουν σχέση με νονούς της νύχτας, επιχειρούν να επιβάλουν νέο καθεστώς τρόμου στις φυλακές, όπως είχε συμβεί την προηγούμενη πενταετία. Αντιθέτως, οι υπεύθυνοι Αρχών ασφαλείας θεωρούν μικρότερες τις πιθανότητες πίσω από την επίθεση να κρύβονται μέλη ενόπλων οργανώσεων ή αντιεξουσιαστές, αφού στο ψυχιατρείο δεν παραμένει κανένας “αντάρτης πόλης” ενώ και οι περισσότεροι έχουν αποφυλακιστεί.\nΟι εισαγωγές φαρμάκων\nΣύμφωνα με πληροφορίες, ομάδα κρατουμένων – κυρίως Ελλήνων- ασκούσαν το τελευταίο διάστημα πίεση στους υπεύθυνους του ψυχιατρείου προκειμένου να μην εκδοθούν εξιτήρια και επιστρέψουν σε σωφρονιστικά ιδρύματα. Επιπλέον, τριβή υπήρχε για το θέμα εισαγωγής φαρμακευτικών ουσιών στο ψυχιατρείο, αλλά και για να υπάρξει έλεγχος στα επισκεπτήρια των κρατουμένων – νοσηλευομένων.\nΗ διευθύντρια του ψυχιατρείου είχε επιχειρήσει να αλλάξει ορισμένα από αυτά τα δεδομένα και φαίνεται να υπήρχαν αντιδράσεις και απειλές από ορισμένους κρατούμενους για τους οποίους εξετάζεται αν είχαν οποιονδήποτε ρόλο στην εμπρηστική επίθεση κατά της διευθύντριας του ψυχιατρείου.


ΕΚΤ: Η Ελλάδα να συνεχίσει τις μεταρρυθμίσεις | Artanews\nΑρχική EIDHSEIS ΟΙΚΟΝΟΜΙΑ ΕΚΤ: Η Ελλάδα να συνεχίσει τις μεταρρυθμίσεις\nΕΚΤ: Η Ελλάδα να συνεχίσει τις μεταρρυθμίσεις\nΗ Ελλάδα, βλέποντας την οικονομία της να έχει εισέλθει τώρα σε μια νέα φάση, είναι ανάγκη «να παραμείνει προσηλωμένη στη συνεπή υλοποίηση των μεταρρυθμίσεων ως το μόνο δρόμο για την οριστική έξοδο της Ελλάδας από την κρίση», αναφέρει σε συνέντευξή του στην αθηναϊκή Καθημερινή της Κυριακής, ο Μπενουά Κερέ, μέλος της Εκτελεστικής Επιτροπής της Ευρωπαϊκής Κεντρικής Τράπεζας (ΕΚΤ).\nΜόνο αυτό, τονίζει ο Γάλλος οικονομολόγος, μπορεί «να επιτρέψει στην Ελλάδα να εισέλθει σε μια νέα φάση, να μεταβεί, δηλαδή, από τη σταθεροποίηση στην ανάκαμψη».\nΠροσθέτει ταυτόχρονα ότι στόχος της συνέχισης του προγράμματος υλοποίησης των μεταρρυθμίσεων είναι η μείωση της ανεργίας, και η επίτευξη «διατηρήσιμης ανάπτυξης βασιζόμενης σε υγιή δημόσια οικονομικά».\nΠέραν αυτού, ο κ. Κερέ θεωρεί ότι «έχει σημειώσει μεγάλη πρόοδο τα τελευταία τέσσερα δύσκολα χρόνια» στον ελληνικό τραπεζικό τομέα, με την ανασυγκρότηση, σε μεγάλο βαθμό, και ανακεφαλαιοποίηση των τραπεζών.\nΤονίζει μάλιστα στη συνέντευξή του στην «Καθημερινή» ότι πλέον οι ελληνικές τράπεζες δεν έχουν ανάγκη έκτακτης ενίσχυσης σε ρευστότητα (ELA), «καθώς έχουν κατορθώσει να αποκτήσουν πρόσβαση στις διεθνείς αγορές».\nΚαι χωρίς να θέλει να προδικάσει οτιδήποτε, μολονότι χαρακτήρισε «ενθαρρυντικές αυτές τις εξελίξεις», πρόσθεσε ότι τώρα αναμένονται τα αποτελέσματα της συνολικής αξιολόγησης των τραπεζών που διενεργεί η ΕΚΤ, τα οποία θα είναι διαθέσιμα στα τέλη Οκτωβρίου.\nΤέλος, κατά τον Γάλλο αξιωματούχο της Ευρωπαϊκής Κεντρικής Τράπεζας, η μεγαλύτερη πρόκληση που έχουν να αντιμετωπίσουν τώρα οι ελληνικές τράπεζες είναι πως θα διαχειριστούν και θα λύσουν το ακανθώδες και πολύ ευαίσθητο θέμα της εξυπηρέτησης των δανείων που, όπως λέγεται, βρίσκονται «στο κόκκινο».\nΑνέφερε ότι η Τράπεζα της Ελλάδος έχει ήδη ανακοινώσει διάφορες πρωτοβουλίες για το ζήτημα αυτό, και στάθηκε ιδιαίτερα στην ανάγκη «αλλαγής της νοοτροπίας ορισμένων οφειλετών οι οποίοι, αν και έχουν τη δυνατότητα, δεν εξυπηρετούν τις υποχρεώσεις τους».\nΚατά τις πιο συντηρητικές εκτιμήσεις, τα μη εξυπηρετούμενα δάνεια στην Ελλάδα προς τις τράπεζες είναι τουλάχιστον 75 δις ευρώ.\n– See more at: http://ikypros.com/?p=28771#sthash.UdtL6OTe.dpuf\nΕπόμενο άρθροΝέα συνάντηση Τρόικας-Υπουργείου Εργασίας αύριο για το ελάχιστο εισόδημα


Δεν πίνετε αρκετό νερό: Ο βασικός λόγος που οι άνθρωποι αισθάνονται δίψα είναι ο προφανής, είναι δηλαδή αφυδατωμένοι επειδή δεν πίνουν αρκετό νερό. Ειδικά κάποιοι έχουν μεγαλύτερες ανάγκες σε νερό. Σε αυτούς ανήκουν όσοι ασκούνται συστηματικά και όσοι ζουν σε ξηρά κλίματα. Η επαρκής πρόσληψη νερού, η οποία φαίνεται από το χρώμα των ούρων, έχει πολλές θετικές επιδράσεις στον οργανισμό. - Onmed.gr


Χριστούγεννα με την ΕΠΑ.Σ Μαθητείας του ΟΑΕΔ Μεσολογγίου | AgrinioPress\nΑρχική/Δυτική Ελλάδα/Χριστούγεννα με την ΕΠΑ.Σ Μαθητείας του ΟΑΕΔ Μεσολογγίου\nΧριστούγεννα με την ΕΠΑ.Σ Μαθητείας του ΟΑΕΔ Μεσολογγίου\n17/12/2013 , 19:56\nΗ ΕΠΑ.Σ Μαθητείας ΟΑΕΔ Μεσολογγίου, διοργανώνει Χριστουγεννιάτικο Παζάρι στο χώρο της Σχολής (πίσω από την Πυροσβεστική, πάροδος Σταυροπούλου) την Παρασκευή 20 Δεκεμβρίου και ώρα 12 π.μ.\nΤα γλυκίσματα που είναι καμωμένα με μεράκι από τα χέρια των παιδιών της Σχολής Μαγειρικής Τέχνης, καθώς και η λαχειοφόρος αγορά με πλούσια δώρα από τους επαγγελματίες του Μεσολογγίου και του Αγρινίου, αναμένεται να προσδώσουν μία ευχάριστη νότα στην εορταστική ατμόσφαιρα.\nΠροεξάρχουσα θέση στη γιορτή κατέχει το Κοινωνικό Παντοπωλείο καθώς συγκεντρώνουμε είδη τροφίμων και ρουχισμού που προορίζονται σε συνανθρώπους μας που τα έχουν πραγματικά ανάγκη. Επίσης σε ειδικά διαμορφωμένο χώρο της Σχολής θα λειτουργεί έκθεση φωτογραφίας της κορυφαίας ελληνίδας φωτογράφου Κλαίρης Μουσταφέλλου (National Geographic, Καθημερινή, Έθνος ) με θέμα «Τα παιδιά του κόσμου».\n“Ελάτε να μοιραστούμε μαζί, σε πνεύμα αγάπης και αλληλεγγύης, το πανανθρώπινο πνεύμα των Χριστουγέννων, σκορπώντας ξανά το χαμόγελο. Το πανάκριβο ελιξίριο της ζωής!”, αναφέρει η σχετική πρόσκληση.\n*Οι ενδιαφερόμενοι μπορούν να επικοινωνούν στο τηλ. 26310-51013 ή να φέρνουν την προσφορά τους στη Σχολή από τις 10 π.μ έως τις 5 μ.μ


Σεπτεμβρίου 2015 – Σελίδα 2 – Λαϊκή Ενότητα Υγείας-Πρόνοιας Αττικής\nΘρησκευτικά… με το στανιό ! Κωλοτούμπες… οικειοθελώς !\n29 Σεπτεμβρίου 2015 · Σχολιάστε ·\nΤο πολιτικό σχόλιο της ημέρας, με το πενάκι του Γιάννη Δερμεντζόγλου.\nΣχόλιο εν όψει της διαγραφόμενης νέας κωλοτούμπας των «ριζοσπαστικών μέτρων» που πάρθηκαν, δια τηλεοπτικών δηλώσεων, από την Αναπληρωτή Υπουργό Σία Αναγνωστοπούλου.\n«Ουδέποτε ετέθη στην ατζέντα του ΣΥΡΙΖΑ ζήτημα αλλαγής του τρόπου διδασκαλίας ή διευκόλυνσης χορήγησης των απαλλαγών», είπε ο Ν. Φίλης* μετά την συνάντησή του με τον αρχιεπίσκοπο.\n«Δεν θα γίνουν μονομερείς ενέργειες στο θέμα των Θρησκευτικών… Τα θέματα που έχουν σχέση με την Εκκλησία και την Πολιτεία πρέπει να λύνονται με συνεργασία», είπε, για να προσθέσει ότι «η θρησκεία διαδραματίζει ρόλο άλλοτε αγαθό, όπως στην περίπτωση της δικής μας θρησκείας, και άλλοτε οδηγεί σε μισαλλόδοξες καταστάσεις.»\n*Ο ίδιος που πριν λίγους μήνες βγήκε στις τηλεοράσεις και μίλησε για «μορφή ειδωλολατρίας» και «εμπόριο λειψάνων».\nΚατά πρώτον, κλείνει η μακρά «περίοδος ΣΥΡΙΖΑ», υπό την έννοια ενός ριζοσπαστικού αριστερού κόμματος και εγχειρήματος, έστω ρεφορμιστικού, με έντονες κινηματικές καταβολές τουλάχιστον ως το 2012, το οποίο φιλοδόξησε να εκπροσωπήσει τις λαϊκές τάξεις και να εφαρμόσει πραγματικά ένα φιλεργατικό-φιλολαϊκό κυβερνητικό πρόγραμμα ανατρέποντας τα μνημόνια και τον νεοφιλελευθερισμό. Ο νέος ΣΥΡΙΖΑ είναι ένα θεμελιακά άλλο κόμμα, αν θεωρηθεί όντως πολιτικό κόμμα και όχι απλώς ένα δίκτυο εξουσίας και συμφερόντων γύρω από τον Ηγέτη και την κλειστή ομάδα του. Μπορούμε να τον χαρακτηρίσουμε ακόμη και ως Αριστερά, αν δεχθούμε ότι η σοσιαλδημοκρατία και η ευρωαριστερά ως σύνολα αντιστοιχούν πλέον στο κοινωνικό φαντασιακό ως Αριστερά: ως μια κοινωνικά ευαίσθητη δύναμη, ως μια δύναμη (ακόμη) της αντιδιαπλοκής, ως μια δύναμη μη ακραία αυταρχική, μη ρατσιστική, αντιεθνικιστική κλπ. Όμως, με την ίδια έννοια αποτελεί Αριστερά και η πρώην ΔΗΜΑΡ, καθώς και η Δημοκρατική Συμπαράταξη της Φώφης Γεννηματά, παρά τα κάπως διαφορετικά στοιχεία συγκρότησής της ως προς τον ΣΥΡΙΖΑ (παρέμβαση στην Τοπική Αυτοδιοίκηση, πιο δουλεμένα κρατικά-κοινωνικά δίκτυα κ.λπ). Αυτή η σύγχυση, αυτό το μπέρδεμα, στο οποίο μας οδήγησε η μακροχρόνια στροφή του Αλέξη Τσίπρα, θέτει ένα ενδιαφέρον ερώτημα. Αυτό που κάποτε μας προσήπτε η αναρχία κάπως άδικα, ότι δηλαδή η Αριστερά είναι απλώς ένα «αριστερό» τμήμα της Διαχείρισης του Κεφαλαίου, μπορεί όντως σήμερα να καθίσταται σωστό. Μπορεί – επιμένω στο «μπορεί»– η έννοια της Αριστεράς καθ’εαυτήν να μην είναι πια υπερασπίσιμη.\nΚατά δεύτερον, κλείνει οριστικά και αμετάκλητα ο μεταπολιτευτικός κύκλος. Ένας κύκλος, στην διάρκεια του οποίου το λαϊκό ταξικό/κοινωνικό στρατόπεδο, χάνοντας τον αρχικό αντισυστημικό ριζοσπαστισμό του (ως το 1977 και το πολύ ως το 1983), στηρίχθηκε στην κοινοβουλιοκεντρική πολιτική εκπροσώπηση και σε μια μορφή κυβερνητίστικης συγκρότησης (η κομμουνιστική/κομμουνιστογενής Αριστερά και το αρχικό ΠΑΣΟΚ) για να καταγράψει τα πιο άμεσα συμφέροντά του στην πολιτική σκηνή και στο εσωτερικό του κρατικού μηχανισμού. Αρχικά πέτυχε, μετά απέτυχε, μετά από χρόνια ξαναπροσπάθησε και απέτυχε σχεδόν συντριπτικά. Ένας νέος κύκλος κοινωνικών και πολιτικών αγώνων ανοίγει.\nΣε αυτόν τον νέο κύκλο έχουμε ορισμένες βάσιμες παραδοχές (αντιμνημονιακή, αντιιμπεριαλιστική και αντικαπιταλιστική τοποθέτηση, επιμονή στην αντίσταση σε αυτήν την κρατική διαχείριση, επιστροφή στα κοινωνικά κινήματα), αλλά τα πιο σημαντικά πράγματα είναι ίσως αυτά που προκύπτουν από αβεβαιότητες, από ασάφειες, από νέες δυνατές διερευνήσεις. Είναι αυτά που δεν ξέρουμε ακόμη ότι δεν τα ξέρουμε.\n1. Ορισμένες σκέψεις για την αποτυχία του παλιού ΣΥΡΙΖΑ και των τάσεων ή εκδοχών του\nΈνα επιχείρημα που συχνά χρησιμοποιούμε –και όχι αβάσιμα– είναι η μεταστροφή του ΣΥΡΙΖΑ, όχι μόνο λόγω της «συστημικής του ωρίμανσης», την οποία είχε προβλέψει έγκαιρα ο Γιάννης Δραγασάκης, αλλά και λόγω της ολοκλήρωσης του αρχηγισμού του, της συγκρότησης ενός νεοφιλελεύθερου βοναπαρτισμού όπου ο Ηγέτης είναι κάτι σαν τον Λουδοβίκο Βοναπάρτη της «18ης Μπρυμαίρ» του Μαρξ: ένας διαιτητής υποτίθεται ανάμεσα στις τάξεις, ο οποίος τελικά αντιπροσωπεύει την αστική τάξη στην θέση των παλιών της πολιτικών εκπροσώπων. Θα ήθελα εδώ να παρατηρήσω ότι αυτή η κατεύθυνση συγκρότησης, στα καθ’ημάς, ξεκίνησε στο 1ο Συνέδριο του ΣΥΡΙΖΑ, τον Ιούλιο του 2013, όταν επιτρέψαμε να υπάρξει ένας Ηγέτης ως αυτοεκλεγόμενο και αυτοτελές όργανο και όχι ως Πρόεδρος ή Γραμματέας της Κεντρικής Πολιτικής Επιτροπής. Στην συνέχεια, όπως όλοι/ες γνωρίζουμε, διαμορφώθηκε ένα αφανές συμβούλιο γύρω από τον Ηγέτη όπου μπορούσε να μετέχει μόνο ο σκληρός πυρήνας της τάσης της πλειοψηφίας, κάποια φέουδα και βαρωνείες και όλο και περισσότερο κάποια κομβικά πρόσωπα-σύμβουλοι εκτός ουσιαστικά των τάσεων (αυτό που εξελίχθηκε στην ομάδα Παππά-Φλαμπουράρη-Βούτση-Φίλη κ.λπ). Σταδιακά, η τάση της πλειοψηφίας διασπάσθηκε και ό,τι διαφοροποιείτο από το συμβούλιο και τους υποστηρικτές του, αποβλήθηκε.\nΛαϊκή Ενότητα: Υποταγή στους δανειστές, η ομιλία Τσίπρα στον ΟΗΕ.\n28 Σεπτεμβρίου 2015 · Σχολιάστε ·\nΗ επιλογή του Αλέξη Τσίπρα να μιλήσει γενικόλογα για «αναδιάρθρωση του χρέους» ενώπιον ενός διεθνούς οργανισμού, του ΟΗΕ, ο οποίος έχει επεξεργαστεί πλήρη νομική επιχειρηματολογία για τη διαγραφή του χρέους όταν είναι αθέμιτο, παράνομο, επονείδιστο και μη βιώσιμο, είναι ενδεικτική της πλήρους υποτέλειας με την οποία θα αντιμετωπίσει τις απαιτήσεις των δανειστών η κυβέρνηση ΣΥΡΙΖΑ-ΑΝΕΛ.\nΑποτελεί ύψιστη διγλωσσία το γεγονός ότι η γενικόλογη αυτή αναφορά έρχεται λίγες μέρες μόλις μετά την αποχή της Ελλάδας από την ψηφοφορία στη ΓΣ του ΟΗΕ, κατά την οποία θεσπίστηκε ένα διεθνές πλαίσιο κανόνων που υπερασπίζεται τα δικαιώματα των υπερχρεωμένων κρατών και την κυριαρχία τους.\n«Αναδιάρθρωση του χρέους» δεν σημαίνει μείωση των βαρών για το λαό, αλλά εξασφάλιση ότι οι δανειστές δεν θα βγουν ποτέ χαμένοι.\nΜόνος δρόμος για την απαλλαγή από το βραχνά του χρέους, η παύση πληρωμών και η διαγραφή του.\nΜηνύουν οδηγό του ΟΑΣΑ που προσπάθησε να μεταφέρει μετανάστες εν μέσω καταιγίδας.\n28 Σεπτεμβρίου 2015 28 Σεπτεμβρίου 2015 · Σχολιάστε ·\nΑντιμέτωπος με τη διοίκηση της εταιρείας βρίσκεται ένας οδηγός λεωφορείων και συνδικαλιστής της ΟΣΥ (Οδικές Συγκοινωνίες), ο οποίος τα ξημερώματα της Κυριακής προσπάθησε να μεταφέρει με λεωφορείο οικογένειες προσφύγων από την πλατεία Βικτωρίας σε χώρο προστατευμένο από την καταιγίδα που μαινόταν εκείνη την ώρα.\nΟ ίδιος εξακολουθεί να αντιμετωπίζει τον κίνδυνο μήνυσης για αρπαγή λεωφορείου και γλύτωσε τη σύλληψη μόνο και μόνο γιατί στο σημείο βρέθηκε τα ξημερώματα ο υπουργός Υποδομών, Χρήστος Σπίρτζης, ο οποίος και έδωσε εντολή να ανοίξει ο σταθμός της Βικτώριας για να βρουν καταφύγιο οι πρόσφυγες.\nΟ κ. Σπίρτζης μάλιστα, ο οποίος είδε μπροστά του αστυνομικούς να κατεβάζουν τους πρόσφυγες από το λεωφορείο -μιλώντας στο «Έθνος»- δηλώνει αποφασισμένος να αλλάξει εντελώς το προφίλ των αστικών συγκοινωνιών στην Αθήνα, «ξηλώνοντας» τις διοικήσεις των συγκοινωνιακών εταιρειών, αμέσως μόλις ολοκληρωθούν οι διαδικασίες για το προεδρείο της Βουλής: «Αυτές οι πρακτικές πρέπει να σταματήσουν. Δεν είναι εικόνα, αστυνομικοί να κατεβάζουν από το λεωφορείο γονείς με βρέφη στην αγκαλιά» τονίζει χαρακτηριστικά.\nΣύμφωνα με τον Αποστόλη Κασιμέρη, τον οδηγό, συνδικαλιστή του ΟΑΣΑ και μέλος του «Ξεκινήματος», όλα άρχισαν το βράδυ του Σαββάτου και αφού μέσα στην ημέρα με έξι λεωφορεία είχαν μεταφερθεί πρόσφυγες από την πλατεία Βικτωρίας στο κλειστό γήπεδο του Τάε Κβο ντο, ύστερα από σχετική εντολή του υπουργείου στη διοίκηση της εταιρείας: «Όταν όμως ξεκίνησε η δυνατή βροχή άρχισα να αναρωτιέμαι εάν είχαν πράγματι μετακινηθεί όλοι οι πρόσφυγες» λέει ο κ. Κασιμέρης, ο οποίος αποφάσισε να πάει στην πλατεία ώστε να δει ο ίδιος τι συμβαίνει: «Γύρω στις 12.30 μετά τα μεσάνυχτα έφτασα στην πλατεία και βρήκα καμιά πενηνταριά άτομα να είναι ακόμα εκεί, κάτω από τις τέντες δύο καφετεριών της πλατείας, πάνω στις καρέκλες και τα τραπέζια, ο ένας πάνω στον άλλον».\nΟ κ. Κασιμέρης τους πλησίασε, τους εξήγησε πού εργάζεται και αμέσως τηλεφώνησε στο «Γραφείο Κίνησης» του Αμαξοστασίου Ελληνικού. Αρχικώς η ανταπόκριση από το αμαξοστάσιο ήταν θετική, αλλά στη συνέχεια, και ενώ εκείνος βρισκόταν ήδη καθ΄οδόν προς το αμαξοστάσιο, προκειμένου να πάρει όχημα για να τους μεταφέρει, οι υπεύθυνοι άλλαξαν στάση, όπως εξηγεί ο ίδιος.\n«Μόλις έφτασα στο αμαξοστάσιο έμαθα πως υπήρχε εντολή να μη βγει λεωφορείο από το Αμαξοστάσιο γι’ αυτό το σκοπό. Πήρα ο ίδιος τηλέφωνο τον διευθυντή, ο οποίος μου είπε ότι: τα λεωφορεία δεν είναι για να μεταφέρουν λαθρομετανάστες»!\nΠαρόλα αυτά ο κ. Κασιμέρης πήρε ένα λεωφορείο και κατευθύνθηκε προς την πύλη, την οποία όμως ο φύλακας αρνήθηκε να ανοίξει, καθώς είχε διαφορετικές εντολές: «Εν τω μεταξύ, με εντολή Διευθυντή κλήθηκε και το «100» και ήρθε στο αμαξοστάσιο. Είπα στους αστυνομικούς ότι είμαι από το Συνδικάτο και ότι θα έβγαζα το λεωφορείο για να μεταφέρω πρόσφυγες από την πλ. Βικτωρίας στο Τάε Κβο Ντο, όπως άλλωστε γινόταν όλη μέρα με εντολή του Υπουργείου. Ακολούθησε διαπληκτισμός με τους αστυνομικούς, οι οποίοι όμως στη συνέχεια έφυγαν – παρότι τους είχα δηλώσει ότι εγώ θα βγάλω το λεωφορείο. Τελικά έβγαλα το λεωφορείο την ώρα που η μπάρα της πύλης είχε ανοίξει για να βγει έξω ένα από τα «υπηρεσιακά» λεωφορεία» εξιστορεί.\nΑρχαιότητες από την Παλμύρα πωλούνται ήδη στο Λονδίνο.\nΤο χρονικό μιας προσοδοφόρας βαρβαρότητας στη Συρία.\nΤα παραδείγματα σε Ιράκ και Αφγανιστάν.\nΣε τέσσερα χρόνια εμφυλίου πολέμου – και μασκαρεμένης ιμπεριαλιστικής επέμβασης, συμπληρώνουμε εμείς – έχουν λεηλατηθεί ή/και καταστραφεί περισσότερα από 900 μνημεία και αρχαιολογικοί χώροι, λένε οι αρμόδιες συριακές αρχές.\nΗ διπλή ήττα του Σεπτέμβρη και η δυνατότητα ανάταξής της.\nΚανείς πρέπει να είναι ειλικρινής με τον εαυτό του: λίγες μέρες πριν από τις εκλογές σε ένα μάλλον ασυνήθιστο για την περίοδο κείμενο υποστήριζα πως για την Αριστερά και τα λαϊκά συμφέροντα θα πρέπει να έχουν τρεις εκλογικούς στόχους: την τιμωρητική απομείωση των ποσοστών του μεταλλαγμένου ΣΥΡΙΖΑ, την ενίσχυση του ρεύματος που αποσπάστηκε από αυτόν, της ΛΑΕ, και τη συγκράτηση των ποσοστών της Χρυσής Αυγής. Μετά το εκλογικό αποτέλεσμα είναι προφανές ότι μόνον ο τρίτος στόχος επιτεύχθηκε σε κάποιο βαθμό, ενώ στους άλλους δυο σημειώθηκε αποτυχία από κάθε άποψη.\nΜε αυτή την έννοια, όσοι στοιχηθήκαμε σε μια προοπτική παρόμοια με εκείνη που περιγράφαμε λίγες μέρες πριν από τις εκλογές οφείλουμε σήμερα να παραδεχθούμε την απλή αλήθεια: χάσαμε. Οτιδήποτε λιγότερο από αυτό είναι τούτες τις ώρες μάλλον μικρόψυχο και αναντίστοιχο: πάντα στο πολιτικό παιχνίδι ο διαιτητής είναι στημένος, το γκαζόν βρεγμένο, η κερκίδα αντίθετη – αλλά, σε τελική ανάλυση, το αποτέλεσμα είναι εκείνο που μετράει. Κι εμείς σε αυτή τη μάχη παίξαμε και χάσαμε. Ο πόλεμος βέβαια συνεχίζεται…\nΤο εντυπωσιακότερο σημείο της ήττας που υπέστη το λαϊκό κίνημα και η μάχιμη Aριστερά στο σύνολό της είναι ότι δεν έχασε απλώς μια από τις εκδοχές της αριστερής αντιμνημονιακής πολιτικής: χάσαμε όλοι, άλλος λιγότερα, άλλος περισσότερα. Και μόνο το γεγονός ότι οι απώλειες που μπόρεσε να προκαλέσει στον ΣΥΡΙΖΑ περιορίστηκαν στο ένα πέμπτο της εκλογικής επιρροής του του Ιανουαρίου, παρά την πολιτική μεταστροφή, είναι από μόνο του αρνητικό μέγεθος. Όπως επίσης και το γεγονός ότι, από τους ψηφοφόρους του ΣΥΡΙΖΑ τον Γενάρη που απογοητεύτηκαν από αυτόν και απεγκλωβίστηκαν από την επιρροή του, το μεγαλύτερο μέρος προτίμησε να πάει σπίτι του και δεν επέλεξε να ψηφίσει καμία από τις διατιθέμενες αριστερές εκδοχές του αντιμνημονίου. Με δυο λόγια: η πλειονότητα του λαού που στοιχήθηκε στον ΣΥΡΙΖΑ τον Γενάρη παρέμεινε εκεί, έστω με τις όποιες επιφυλάξεις ή εσφαλμένες προσδοκίες (περί «ηπιότερης εφαρμογής των μέτρων»), ενώ από το ευμέγεθες τμήμα που αποστοιχήθηκε από αυτόν, το μεγαλύτερο μέρος προτίμησε την αποχή και όχι την οποιαδήποτε εκδοχή αριστερής αντιμνημονιακής πολιτικής. Χάσαμε δυο φορές, δηλαδή, κατά κάποιον τρόπο: και από τον ΣΥΡΙΖΑ του Τσίπρα και από τον εαυτό μας. Ο πόλεμος βέβαια συνεχίζεται…\nΔεν πείσαμε λοιπόν. Και για να είμαστε όσο ειλικρινείς με τα πράγματα απαιτείται τέτοιες ώρες, δεν έπεισε κανένας μας. Αυτό φαίνεται ακόμα περισσότερο από το γεγονός ότι η αυξημένη σε σχέση με τον Γενάρη αποχή ήταν περίπου ισότιμα κατανεμημένη σε περιοχές διαφορετικής κοινωνικής σύνθεσης και από το ότι οι τρεις προαναφερόμενες εκδοχές του αριστερού αντιμνημονίου σε γενικές γραμμές πήραν και στις πιο εργατικές περιοχές λίγο παραπάνω από τα εθνικά τους ποσοστά. Δεν υπήρξε δηλαδή η ταξική πόλωση που είδαμε π.χ. στο δημοψήφισμα, ούτε καμία άλλη ένδειξη πως η γραμμή της ρήξης «περπάτησε» καλύτερα στα πιο φτωχά λαϊκά στρώματα από ό,τι στα μικροαστικά κ.λπ. Σε κάθε περίπτωση, όλοι έχουμε να απαντήσουμε το ερώτημα: αν ύστερα από μια εξαετία ολομέτωπης επίθεσης στα λαϊκά συμφέροντα και την αποκάλυψη του ρόλου του νεομνημονιακού ΣΥΡΙΖΑ όλες οι εκδοχές της Αριστεράς δεν καταγράφουν παρά πάνω κάτω μισό εκατομμύριο ψηφοφόρους, τότε θα πρέπει να παραδεχτούμε πως δεν πείσαμε το λαό να μας ακολουθήσει μέχρι τώρα. Αν θέλουμε αυτό να αλλάξει στο μέλλον. Γιατί ο πόλεμος συνεχίζεται…\nΓιατί δεν πείσαμε…\nΓιατί και σε τι ακριβώς δεν πείσαμε λοιπόν; (περισσότερα…)


Τα πέντε πιο επικίνδυνα αεροδρόμια στον κόσμο (βίντεο) - Airnews\nΑρχική Εξυπηρέτηση Τα πέντε πιο επικίνδυνα αεροδρόμια στον κόσμο (βίντεο)\nΤα πέντε πιο επικίνδυνα αεροδρόμια στον κόσμο (βίντεο)\nΜε μικρούς διαδρόμους, με μόνιμα κακές καιρικές συνθήκες, ανέμους, με παραλίες ή πολυσύχναστες λεωφόρους δίπλα τους, τα πιο επικίνδυνα αεροδρόμια, τρομοκρατούν επιβάτες και κοινό.\nΤα πέντε πιο επικίνδυνα αεροδρόμια φαίνεται ότι μάλλον δεν πήραν τυχαία αυτό τον τίτλο.\n1.Princess Juliana Ιnternational airport, Άγιος Μαρτίνος\nΤο τέλος του διαδρόμου βρίσκεται στην παραλία και τα αεροπλάνα αναγκάζονται να πετάξουν ακριβώς πάνω από τους λουόμενους. Πινακίδες προειδοποιούν όσους επισκέπτονται τη συγκεκριμένη παραλία να μένουν μακριά. Ένας άνθρωπος πέθανε το 2017 επειδή βρισκόταν στο… λάθος σημείο.\n2. Narsarsuaq Airport, Γροιλανδία\nΚατατάσσεται στα πιο επικίνδυνα του κόσμου καθώς φυσούν πολύ συχνά, πολύ ισχυροί άνεμοι στην περιοχή ενώ οι συνήθεις καιρικές συνθήκες περιλαμβάνουν ιδιαιτέρως χαμηλές θερμοκρασίες, χιόνι και χαμηλή ορατότητα. Παράλληλα, ένα ηφαίστειο εκεί κοντά εκρήγνυται ανά διαστήματα, εκτοξεύοντας επικίνδυνη για την μηχανή του αεροπλάνου, ηφαιστειακή στάχτη.\n3. Juancho E Yrausquin Airport, Ολλανδία\nΤο συγκεκριμένο αεροδρόμιο τρομοκρατεί, κυρίως του μικρού μεγέθους του διαδρόμου που διαθέτει. Πρόκειται για διάδρομο 400 μέτρων και αν κάποιος δεν καταφέρει να σταματήσει έγκαιρα το αεροπλάνο μέσα σε αυτή την απόσταση αυτόματα θα κάνει βουτιά στον ωκεανό. Ακόμα και κατά την απογείωση, αν δεν πάρει ύψος γρήγορα, είναι πιθανό να συντριβεί στους βράχους που υπάρχουν τριγύρω. Παράλληλα, οι άνεμοι που πνέουν στην περιοχή, μάλλον δυσχεραίνουν την κατάσταση.\n4. Runway Gibraltar Ιnternational, Γιβραλτάρ\nΤο κόκκινο φανάρι σταματά τα αυτοκίνητα για να περάσει το αεροπλάνο, αφού μέσα από τον διάδρομο του αερολιμένα του Γιβραλτάρ περνά μια πολυσύχναστη λεωφόρος!\n5. Paro International Airport Bhutan, Ιμαλάια\nΟ διάδρομος στο αεροδρόμιο του Μπουτάν είναι περιτριγυρισμένος από τα βουνά των Ιμαλάϊων. Ορισμένες κορυφές φτάνουν και τα 18.000 πόδια. Οι συνθήκες είναι επικίνδυνες και διαφορετικές σε σχέση με άλλα αεροδρόμια, με αποτέλεσμα οι πιλότοι να χρειάζονται ειδικό δίπλωμα για να μπορέσουν να εκτελέσουν τις συγκεκριμένες πτήσεις.\nΠροηγούμενο άρθροEllinair: Πτήσεις εσωτερικού με εισιτήρια από 17,30€\nΕπόμενο άρθροSky Express: Πτήσεις Σύρος- Αθήνα με ναύλους των 12,70€